
»Katsokaa ettei kukaan teitä eksytä." 

Matt. 24:4 



»Mutta kun hän tulee, totuuden 
Henki, johtaa hän teidät kaikkeen 
totuuteen.» Joh. 16: IS. 



»Ja te tulette tuntemaan totuuden, 
ja totuus on tekevä teidät vapaiksi.» 

Joh. 8: 32. 



Seurakunnan tarvetta varten. 



»Jumala vei kansansa Kaanaan maalle, jotta siitä tulisi valtava varustus 
estämään siveellistä turmelusta leviämästä maailmaan. Jos israelilaiset olisivat 
olleet Jumalalle uskollisia, he olisivat kulkeneet voitosta voittoon. Hän olisi an- 
tanut heidän valtaansa suurempia ja voimakkaampia kansoja kuin kananealai- 
set . . . Mutta halveksuen korkeata kutsumustaan he valitsivat mukavan ja nau- 
tintorikkaan elintavan ja laiminlöivät tilaisuudet valloittaa maa täydellisesti; ja 
monen sukukunnan aikana näiden pakanakansojen jälkeläiset, jotka olivat, ku- 
ten profeetta sanoo, kuin 'orjantappura silmissänne ja keihäs kyljessänne', ah- 
distivat heitä. 'Israelilaiset sekaantuivat pakanoihin ja oppivat heidän töitänsä*. 
He menivät avioliittoon kananealaisten kanssa, ja epäjumalanpalvelus levisi ru- 
ton tavoin yli maan.» 

Patriarkat ja profeetat, s. 5Ub> 

»Kristinuskon tunnustaminen ilman vastaavaa uskoa ja töitä ei hyödytä mi- 
tään. Kukaan ei voi palvella kahta herraa. Pahan herran lapset ovat oman 
herransa palvelijoita, sillä kenen palvelijoiksi he antautuvat, häntä totellakseen, 
sen palvelijoita he ovat. He eivät voi olla Jumalan palvelijoita ennenkuin he 
hylkäävät Säätänen ja kaikki hänen työnsä. Ei ole vaaratonta taivaan kunin- 
kaan palvelijoille ottaa osaa huveihin, joihin Saatanan palvelijat osaaottavat 
vaikkakin he usein väittävät, että sellaiset huvit ovat vaarattomia. Jumala on 
ilmaissut pyhät ja pyhitetyt totuutensa eroittaakseen kansansa jumalattomista 
ja puhdistaakseen heidät itselleen. Seitsemännen päivän adventistien tulee elää 
uskonsa mukaan. Ne, jotka tottelevat kymmeniä käskyjä, katselevat maailman 
tilaa ja uskonnollisia asioita kokonaan eri näkökulmasta kuin ne kristinuskon 
tunnustajat, jotka rakastavat huvitusta, pakenevat ristiä ja rikkovat neljättä 
käskyä.» 

Testimonies /, ss. UOU, U05. 



Rakkaat seurakunnan jäsenet! 



Tervehdin teitä Herramme Jeesuksen Kristukse nimessä, ja ollen osallisena 
niihin taisteluihin, joiden läpi meidän jokaisen on kuljettava, tahdon rohkaista 
teitä kestämään uskollisena loppuun asti. 

Jeesus saapuu pian. Saakoon tämä ajatus kokonaan vallata sydämenne ja 
kannustaa teitä entistä suurempaan valppauteen ja toimintaan viimeisessä suu- 
ressa taistelussa, joka ratkaisevalla tavalla on alkanut. Rauha teille ja perhe- 
kunnallenne. Amen. 

»Elämme lopun ajassa. Nopeasti täyttyvät ajanmerkit ilmoittavat, että 
Kristuksen tuleminen on aivan lähellä. Päivät, joissa elämme, ovat vakavia ja 
tärkeitä. Jumalan Henki vetäytyy asteettain mutta varmasti pois maan päältä. 
Vitsaukset ja tuomiot jo lankeavat Jumalan armon halveksijoiden ylitse. Onnet- 
tomuudet maalla ja merellä, epävarma yhteiskunnallinen tilanne, sodan hälytys- 
merkit ennustavat pahaa. Ne ovat valtavien tapahtumien lähestymisen enteitä. 
Pahuuden välikappaleet kokoavat ja vahvistavat voimiaan. Ne varustautuvat 
viimeistä suurta kriisiä varten. Maailmassamme tapahtuu pian suuria muutok- 
sia, ja viimeiset toimeenpiteet ovat ripeitä.» 

— Testimonies for the Church, IX, s. 11. 

»Suuren taistelun loppuvaihe on juuri edessämme, jolloin Saatana työsken- 
telee Valheen kaikella voimalla ja tunnusteoilla ja ihmeillä ja kaikilla vääryyden 
viettelyksillä*, väärentäen Jumalan luonteen, eksyttäen, 'jos mahdollista, vali- 
tutkin*. Jos koskaan mikään kansa on tarvinnut yhä lisääntyvää valoa taivaas- 
ta, tarvitsee sitä tämä kansa, jonka Jumala tänä vaarallisena aikana on kutsu- 
nut säilyttämään Hänen lakiaan ja puolustamaan Hänen luonnettaan maail- 
massa. Niiden, joille on uskottu niin pyhä tehtävä, täytyisi uskomiensa totuuk- 
sien avulla hengellistyä ja jalostua. Seurakunta ei ole koskaan kipeämmin tar- 
vinnut eikä Jumala ole koskaan ollut halukkaampi antamaan sitä kokemusta, 
jota Paavali kuvailee Kolossalaiskirjeessään seuraavin sanoin: 'Emme mekään 



. . .ole lakanneet teidän edestännen rukoilemasta ja anomasta, että tulisitte 
täyteen Hänen tahtonsa tuntemista kaikessa hengellisessä viisaudessa ja ym- 
märtämisessä, vaeltaaksemme Herran edessä arvollisesti, kaikessa hyvässä työs- 
sä hedelmää kantaen ja kasvaen Jumalan tuntemisen kautta.» 

— Todist. seurak. I, s. 82. 

Näiden vakavien profetallisten sanojen kautta tahdon kääntää ajatuksenne 
niihin ratkaisevan tärkeisiin tapahtumiin, jotka pian tulevat suurena yllätyk- 
senä koko ihmiskunnan ylle. Suuren taistelun viimeinen vaihe on juuri edes- 
sämme, ja tavasta, millä nyt suhtaudumme totuuteen, riippuu voimamme ja us- 
komme kestävyys suuren koetuksen hetkinä. 

Päivät, joissa elämme, ovat täynnä vaaroja Jumalan lapsille eikä yksikään 
meistä ole turvassa niiltä, ellei taivaallinen silmävoide ole saanut valaista sil- 
miämme hengellisellä tarkkanäköisyydellä. Tunnen vakavaa kehoitusta varoit- 
taa Jumalan jäännöskansaa näiltä vaaroilta, ja siksi tämä pieni lehtinen on tul- 
lut luoksenne. Rukoilen taivaallista Isäämme, että Hän runsain määrin siunaisi 
tämän tutkistelun kautta jokaista tämän lehden lukijaa ja voisi auttaa teitä pa- 
remmin käsittämään aikamme peloittavan vakavuuden ja lyhyyden. 

Tunnen sen suuren vastuun, minkä tämä tutkisteluni päälleni asettaa, mutta 
tiedän tehtävän tulleen Jumalalta ja siksi teen sen täydessä uskonvarmuudessa 
jättäen seuraukset Hänen käteensä. En tule esittämään tutkistelussa yhtään sel- 
laista ajatusta, joka ei olisi sopusoinnussa sekä Raamatun että todistusten kans- 
sa. Pyydän siksi, että otat vakavasti sen, mitä tämän lehden riveiltä tulet luke- 
maan ja rukoillen tutkit sydäntäsi, että jokainen synnillinen piirre ja pahe tulisi 
sieltä pois pyyhityksi tässä lyhyessä armon ajassa, joka meillä vielä jäljellä on. 

Rakas veljeni ja sisareni Herrassa. Saakoon tämän lehden sanoma tehdä 
kohdallasi sen työn, jonka Herra toivoo meissä kaikissa tulevan suoritetuksi. 
Avatkoon se silmäsi paremmin näkemään niitä vaaroja, joita Saatana on tiel- 
lemme virittänyt. Rohkaiskoon se myöskin sinua entistä innokkaammin taiste- 
lemaan sen uskon puolesta, joka »kertakaikkiaan on pyhille annettu.» Taistelu- 
toverini, Jeesus olkoon teidän kanssanne. 

»Nyt on aika antaa viimeinen varoitus. Totuuden julistamisessa on nykyään 
ihmeellinen voima, mutta kuinka kauan se tulee jatkumaan? — Vain hetkisen. 
Nyt, jos koskaan on aika toimia.» — Todist. Seurak. I, s. 108. 

Rakkaudella, halvin veljenne: 
L. Leander, Villala, Raippo. 



^Kirjoitettu on" 

»Minä näen sen kallioiden huipulta, minä katselen sitä kuk- 
kuloilta, katso, se on erillään asuva kansa, se ei lukeudu paka- 
nakansojen joukkoon.» — A. Moos. 23: .9 

Nämä profetalliset sanat ilmaisevat sen pyhän ja ylevän tarkoituksen, mikä 
Jumalalla alusta alkaen on ollut kansaansa nähden — pitää s e luonnettaan kir- 
k astavan a erillisenä kansana. 

Historian lehdet Tcertovat kuitenkin surullista tarinaa siitä, miten tämä Ju- 
malan hyvä ja ylevä tarkoitus on kerta toisensa jälkeen rauennut tyhjiin kansan 
uppiniskaisuuden ja tottelemattomuuden tähden. Halu jäljitellä ympärillä asu- 
vien Jcajisoien^appja _ja ^tottumuksia veti Israelin kansan kerta kerran jälkeen 
epäjumalanpalvelukseen ja eroon Jumalan siunauksista ja varjeluksesta. 

Aina siitä alkaen, kun Saatana sai ihmisen lankeamaan syntiin ensimmäi- 
sen kerran, on hän jatkuvasti pyrkinyt pitämään ihmiset siinä vaikutuspiirissä, 



jota hän itse hallitsee, joko välittömästi tai välikappaleidensa kautta. Petolli- 
sen ystävyyden ja imartelun avulla Hän houkutteli Eevan viipymään kielletyllä 
ja lumotulla maalla siksi, kunnes saatanallinen valheen vaikutus sai hänet epäi- 
lemään Jumalan selvää ja ehdotonta käskyä. 

Tämä sama surullinen näytelmä on sen jälkeen toistunut yhä uudestaan ja 
uudestaan Jumalan lasten kokemuksissa kaikkina aikakausina. Heidät on h ou- 
kuteltu pois Jumalan käskyjen suojaavan muurin sisältä niiden seuraan ja vai- 
kutuspiiriin, joiden elämä ja usk o on ollut puhdasta totuutta halveks ivaa. ^Tassä 
ilmapiirissä heidän l^ityl^ens^jumala^lisesj^a^otuudesta on himmentynyt, usko 
heikentyny t ja yhteys Jumalaan pian kokonaan kadonnut. Tämä vaara ei suin- 
kaan ole vähentynyt näinä viimeisinä päivinä, päinvastoin, se on saanut yhä 
vaarallisemman luonteen ja puketutunut mitä petollisempiin muotoihin, että se 
pettää, jos mahdollista, valitutkin. 

Muinaisen Israelin historiassa on meillä paljon arvokasta opittavaa, erikoi- 
sesti heidän lankeemuksistaan, ettemme menisi samoihin synteihin mihin heidät 
viekoiteltiin. 

Erittäin vakavan varoituksen löydämme Israelin historiasta juuri niiltä 
ajoilta, jolloin sen piti astua yli Jordanin lupausten maahan. Ja koska »me tois- 
tamme tuon kansan historiaa», on paikallaan palauttaa mieliimme tuo lankee- 
mus, millä oli sangen kohtalokkaat seuraukset kymmenille tuhansille Israelin 
kansasta. 4. Moos. 25 luku kertoo kuinka Baalak, Mooabin kuningas, houkutteli 
Bileamin neuvomana israelilaiset uhritulilleen uhraamaan epäjumalilleen. Täällä 
Israelin nuorukaiset lankesivat haureuteen Mooabin kauniiden tyttärien kanssa 
ja Jumalan suuri viha syttyi kansaansa kohtaan. Ainoastaan Piinehaan päät- 
täväinen ja nopea toiminta tämän synnin lopettamiseksi pelasti Israelin enem- 
miltä menetyksiltä. 

Jumalan kansa nykyään, juuri ennen siirtymistään taivaalliseen Kaanaa- 
seen, on lankeamassa samanlaiseen syntiin — hengelliseen haureuteen Jumalan 
käskyjä jvastustavien ja totuutta halvek sivi en kir kkokuntien ja eri piirien kans- 
sa. Tämä synti on ilmeinen hansamme keskuudessa nykyään ja se heikentää 
seurakunnan voimaa enemmän kuin osaamme arvatakaan. Ellei sitä pahetta 
päättävästi vastusteta ja karkoiteta sapatinpyhittäjien keskuudesta, tulee se 
vFemään tuTiooh moninv erroi n suu remm an joukon kuin m enneisyydessä. Otta- 
kaamme väkavastFprofetian Tiengen varoitukset : 

»Te kuljette samaa tietä kuin muinainen Israel. On nähtävissä samanlaista 
luopumusta pyhästä kutsumuksesta Jumalan erikoisena kansana . . . Samoja tot- 
telemattomuuksia ja laiminlyöntejä, jotka olivat ominaisia juutalaiselle seura- 
kunnalle, tavataan suuremmassa määrässä sen kansan keskuudessa, jolle on tul- 
lut taivaasta suuri valo viimeisen varoitussanoman muodossa. Sallimmeko Israe- 
lin historian toistua elämässämme?» — Test. 5, ss. 76, 77, U56. 

»Me elämme mitä vakavimmassa ajassa. Viimeksi saamassani näyssä mi- 
nulle näytettiin se kauhistuttava tosiasia, että ainoastaan pieni osa niistä, jotka 
nyt tunnustavat totuuden tulee sen kautta pyhitetyksi ja pelastetuksi . . . Huo- 
mioni suunnattiin taaksepäin muinaiseen Israeliin. Vain kaksi aikuista siitä 
valtaisasta armeijasta, joka jätti Egyptin, saapui Kaanaanin maahan . . . Ny- 
kyinen Israel on vielä suuremmassa vaarassa unohtaa Jumala ja tulla johdetuksi 
epäjumalanpalvelukseen kuin oli hänen muinainen kansansa. Sapat inpyhittäjik- 
si kin tu nnustautuvat kumartavat monia jumalia . . Siunaus täi kirous on 
nyt Jumalan kansan edessä.» — Testimonies for the Church, I, ss. 608, 609. 

»Ne aidat, jotka Jumalan sana on pannut Hänen kansansa ympärille, riko- 
taan. Miehet, jotka ovat tunteneet tien, jolla Jumala on johtanut kansaansa 
menneisyydessä, ovat ly önee t kättä maailman kanss a, sen sijaan ett ä olis ivat 
kysyneet vanhoja polkuja j a pu olustaneet asemaamme erityisenä kansana.» — 
Test. 4, s. 513. 

Tämän käden lyönnin kautta ovat monet kalliit sielut kadottaneet tiedon 
pyhittävästä totuudesta ja horjahtaneet pois elämän tieltä. Tuleeko meidän 
toimettomina katsella, että tämä sama petos hiipii kaikkialla keskuuteemme 



ilman, että olemme yrittäneet tehdä mitään sen estämiseksi? Jumala on vaka- 
vasti varoittanut kansaansa niiltä vaaroilta, joita maailman ystävyys tuo tul- 
lessaan. Jaakob kirjoittaa: »Te avionrikkojat, ettekö tiedä, että maailman 
ystävyys on vihollisuutta Jumalaa vastaan? Joka siis tahtoo olla maailman 
ystävä, siitä tulee Jumlan vihollinen.» Jaak. U: U.) 

Profetian hengen kautta on selvästi tuotu esiin tämän ystävyyden seurauk- 
set: »Myrskyn lähestyessä tulevat monet, jotka tunnustavat uskovansa kol- 
mannen enkelin sanomaan, mutta jotka eivät ole tulleet pyhitetyiksi totuuden 
kuuliaisuuden kautta, kieltämään uskonsa ja liittymään vastustajiin. Seurus- 
telemalla maailman kanssa ja sen hengen vaikutuksesta alkavat he katsella 
oloja ja tapahtumia melkein samassa valossa kuin sekin, ja koetuksen tullessa, 
ovat he valmiit valitsemaan tuon vetelän ja kansan suosiossa olevan puolueen. . . 
sekä tulevat entisten veljiensä katkerimmiksi vihollisiksi.» — Suuri taistelu ss. 
735, 736 (v. 1911 painos). 

»Jumalan tunnustava kansa on ryhtynyt sovitteluihin pimeyden valtojen 
kanssa. Suoraa todistusta tulee jälleen julistaa. Taivaan tie ei ole sileämpi nyt 
kuin Vapahtajan päivinä. Kaikki syntimme on pantava pois. Jokaisesta rakas- 
tamastamme itsemmetyydyttämistavasta, joka on haittana uskonelämällemme, 
tulee luopua. Oikea silmä tai oikea käsi on uhrattava, jos se pahentaa meitä. 
Olemmeko halukkaat hylkäämään oman viisautemme ja ottamaan vastaan tai- 
vaan valtakunnan kuin pieni lapsi? Olemmeko valmiit eroamaan omasta van- 
hursgaudestamme? Haluammeko erota mieluisestamme maailman seurasta? 
Tahdommeko kieltäytyä ihmisten suosiosta?» — Test. 5, s. 222. 

Veljet ja sisaret, eikö meidän tule nousta ja puhdistaa sydämemme maail- 
man hengestä, irtaantua sen tavoista ja antaa Kristuksen pyhittää luon teemme 
sen ihanan sanoman kautta, joka meille on uskottu? Rakentakaamme jälleen 
sortuneet muurit kansamme ympärille, olkaamme Herralle pyhitetty kansa ja 
kohottakaamme korkealle lippu »Kristus meidän vanhurskautemme». 

»Pois, pois! Lähtekää sieltä, älkää koskeko saastaiseen; lähtekää sen kes- 
keltä, puhdistautukaa, te Herran aseenkantajat.» (Jes. 52:11.) 

»Jumalan laki täytyy tulla koroitetuksi ja Hänen arvovaltansa voimassa 
pidetyksi; tämä suuri tehtävä oli uskottu Israelin huoneelle. Herra eroitti sen 
maailmasta, että Hän voisi uskoa sille pyhän asian. Hän asetti sen pyhän 
lakinsa vartijaksi.» — Prof.u. Kön. s. 7. 

VAROITTAVAT ESIMERKIT 

Voidaksemme paremmin ymmärtää sanoman tarkoituksen, on ehkä paikal- 
laan luoda katsaus Jumalan kansan kokemuksiin menneisyydessä, ja erikoisesti 
niihin syihin, mitkä aiheuttivat heidän niin usein toistuvat lankeemuksensa. 

Vaikka Saatana onkin pukenut petoksensa lukemattomiin eri muotoihin eri 
aikaausina, on niissä kuitenkin, pohjana ja perustana sama luonne kuin Eedenis- 
säkin — i tarkoitus vetää Jumalan lapset ulos täydellisen kuuliaisuuden suo- 
jaavan muurin sisältä kielletylle alueelle, missä hän turmiollisen vaikutuksensa 
kautta saa heidät rikkomaan Jumalan käskyjä vastaan. Kuten Saatana Eede- 
nissä käytti apunaan käärmettä pettäessään Eevan, samoin hän myöhempinä 
aikoina on käyttänyt apunaan ihmisiä, jotka ovat jättäytyneet hänen valvon- 
taansa ja täyttävät hänen tahtoansa. 

Ihmiskunnan lisääntyessä sai synti yhä suuremman vallan heidän keskuu- 
dessaan. Niiden harvojen, jotka tahtoivat palvella Jumalaa Hänen käskyjensä 
mukaan, tuli päivä päivältä vaikeammaksi vastustaa sitä turmiollista vaiku- 
tusta, minkä jumalaton elämä heidän ympärillään heihin jätti. Voidakseen vält- 
tyä pahan vaikutukselta täytyi Jumalan palvelijain erota niistä, jotka jatku- 
vasti rikkoivat Jumalan käskyjä ja elivät synnillisissä nautinnoissaan. Profe- 
tian Henki kertoo mm. Seetistä ja Eenokista näin: 

»Seet oli kunnioitettava luonne ja teki Aabelin tavoin sitä, mikä oli 'kein. . . 
Hän erkani Kainin turmeltuneista jälkeläisistä ja työskenteli niinku n Aabel 



olisi tehnyt, jos olisi elänyt, kääntääkseen syntisten ihmisten mielet kunnioit- 
tamaan ja tottelemaan Jumalaa. ^ 

Eenok oli pyhä mies. Hän palveli Jumalaa sydämen yksinkertaiffiudessa. 
Hän käsitti ihmisperheen turmeltuneisuuden ja erkani Kainin jälkeläisistä ja 
nuhteli heitä heidän suuresta pahuudestaan . . . Vanhurskas Eenok oli niin onne- 
ton jumalattomien lisääntyvästä pahuudesta, ettei hän voinut päivittäin seu- 
rustella heidän kanssaan peläten, että heidän uskottomuutensa vaikuttaisi hä- 
neen... Hän piti parempana olla erossa heistä ja vietti paljon ajastaan yksi- 
näisyydessä ja pyhitti sen mietiskelyyn ja rukoukseen.» — Lun. Hist. s. US. 

Vaikka Eenok näin vetäytyikin turvaan jumalattomien vaikutukselta, ei 
hän kuitenkaan jättänyt totuuden julistamista tekemättä. Seurustellessaan 
yksinäisyydessä Jumalan kanssa hän tuli tuntemaan lunastussuunnitelman täy- 
dellisemmin ja sai profeetallista valoa tuleviin tapahtumiin. 

»Eenok kertoi uskollisesti kansalle kaikki, mitä Jumala oli ilmaissut hänelle 
profetian hengen välityksellä. Jotkut uskoivat hänen sanansa ja kääntyivät 
pahuudestaan pelkäämään ja palvelemaan Jumalaa.» — Sama s. UU. 

»Eenok, joka erosi maailmasta ja vietti paljon aikaa rukouksessa ja yhtey- 
dessä Jumalan kanssa, edustaa Jumalan lain kuuliaista kansaa viimeisinä päi- 
vinä, kansaa, joku on pysyvä erossa maailmasta . . . Kun he koettavat neuvoa 
ja varoittaa maailmaa, he eivät mukaudu uskottomien henkeen ja tapoihin, vaan 
heidän pyhä puheensa ja jumalallinen esimerkkinsä tuomitsee uskottomat.» — 
Sama s. 46. 

Aabrahamista Jumala tahtoi herättää itselleen omaisuuskansan, kansan, 
joka pyhällä ja kuuliaisella elämällään kirkastaisi Jumalan luonnetta ja osoit- 
taisi syntisille tietä rakasjtavan Luojan luokse. Aabrahamille Jumala ilmestyi 
jo hyvin nuorena, antaen hänelle ymmärrystä ja varjellen häntä epäjumalan- 
palveluksesta. Kuitenkin niiden vaikutus, jotka asuivat hänen ympärillään, 
olisi estänyt häntä täydellisemmin ymmärtämästä jumalallista totuutta. Sen- 
tähden Herra käski Aabrahamin jättää epäjumalia palvelevan kansansa ja 
erota sukulaisistaan sanoen: »Lähde maastasi, suvustasi ja isäsi kodista siihen 
maahan, jonka minä sinulle osoitan. Niin minä teen sinusta suuren kansan, siu- 
naan sinut ja teen sinun nimesi suureksi, ja sinä olet tuleva siunaukseksi.» 
(1. Moos. 12: l y 2.) 

»Sitten Hän käski Aabrahamia ja hänen siementään ympärileikkaamaan 
itsensä. Tämä lihan ympärileikkaus oli merkkinä siitä, että Jumala oli erot- 
tanut heidät kaikista kansoista erikoisomaisuudekseen. Omaksumalla tämän 
merkin he juhlallisesti lupasivat olla ottamatta itselleen aviopuolisoja muista 
kansoista, sillä niin tehden he kadottaisivat kunnioituksensa Jumalaa ja Hänen 
pyhää lakiaan kohtaan, ja tulisivat samanlaisiksi kuin heidän ympärillään 
olevat epäjumalia palvelevat kansat. Ympärileikkauksessa he juhlallisesti suos- 
tuivat täyttämään osansa Aabrahamin kanssa tehdyn liiton ehdoista, olemaan 
erossa muista kansoista ja olemaan nuhteettomia. Jos Aabrahamin jälkeläiset 
olisivat pysyneet erossa muista kansoista, heitä ei olisi voitu vietellä epä- 
jumalanpalvelukseen. Pysymällä erossa toisista kansoista he olisivat säästyneet 
suurelta kiusaukselta antautua heidän synnilliseen elämäänsä ja kapinoimaan 
Jumalaa vastaan. Sekoittumalla ympärillä oleviin kansoihin he kadottivat suu- 
resti erikoista, pyhää luonnettaan.» — Lun. Hist. s. 113. 

Ennen Kaanaanin maahan tuloa Jumala erikoisen vakavasti ja useaan 
kertaan varoitti kansaansa niistä vaaroista, jotka heitä kohtaisivat päästyään 
erämaavaelluksen jälkeen luvattuun maahan ja joutuessaan kosketukseen epä- 
jumalia palvelevien kansojen kanssa. Erikoista painoa Herra pani varoituk- 
seen, ettei Israelin kansa ryhtyisi mihinkään liittoihin näiden kansojen kanssa. 
»Kavahda, ettet tee liittoa sen maan jasukasten kanssa, johon tulet, etteivät 
he tulisi teidän keskuude ssan ne ansaks» sanoi Herra, ja lisäsi: »Vaan kukis- 
takaa heidän alttarinsa JjÄmrskaa heidän patsaansa ja hakkaa maahan hei- 
dän asera-karsikkonsa. ÄHKumarra muuta Jumalaa, sillä Herra on nimeltä 
Kiivas, Hän on kiivas Jumala. Älä siis tee liittoa maan asukasten kanssa, ettet, 



kun he kulkevat haureudessa jumaliensa jäljessä ja uhraavat jumalillensa ja 
kutsuvat sinua, sinä söisi heidän uhristaan.» »Älkööt he jääkö asumaan sinun 
maahasi etteivät saattaisi sinua tekemään syntiä minua vastaan; sillä jos sinä 
palvelet heidän jumaliansa, on se sinulle paulaksi.» (2. Moos. 3U: 12 — 15; 23:3 
32, 33.) 

Jumala tahtoi näin saada kansansa ymmärtämään, että Hänen yksin tuli 
olla heidän rakkautensa kohteena ja että vain täydellinen kuuliaisuus Hänen 
käskyilleen toisi mukanaan siunauksen ja onnen. 

Jumalan tahto kansaansa nähden ei voinut kuitenkaan toteutua heidän 
tottelemattomuutensa ja uudistuvan napinoimisensa tähden, mikä kaikki on kir- 
joitettuna muistiin varoitukseksi ja opetukseksi jälkipolville. 

»Jumala oli eroittanut israelilaiset kaikista muista kansoista, jotta he 
olisivat Hänen omaisuuskansansa. Mutta he eivät pitäneet sitä kunniaa mis- 
sään arvossa ja halusivat kiihkeästi jäljitellä pakanain esimerkkiä. Niidenkin 
keskuudessa, jotka sanovat olevansa Jumalan kansaa, on vielä halu matkia 
maailman tapoja. Kun he hylkäävät Jumalan, alkavat he tavoitella maailmal- 
lisia etuja ja kunnianosoituksia.» — Patriar. ja Pro f. s. 607. 

»Israelin uudistuva napinointi ja Jumalan vihan vitsaukset heidän rikko- 
mustensa tähden on kirjoitettu pyhään historiaan hyödyksi Jumalan kansalle, 
joka elää heidän jälkeensä maan päällä, ja aivan erikoisesti varoittamaan niitä, 
jotka elävät lähellä ajan loppua.» — Lun. Hist. s. 118. 

Otammeko Jumalan kansana vaarin näistä varoituksista, siitä riippuu sano- 
mamme voima ja yksilöllinen pelastuksemme sekä niiden sielujen elämä, jotka 
elävät ympärillämme ja etsivät totuutta. On surullista nähdä menneen historian 
valossa, miten taipuvainen ihminen on vaihtamaan Jumalan tarjoamat runsaat 
siunaukset tämän maailman tarjoamiin nautintoihin. Samalla se myöskin jär- 
kyttävällä tavalla osoittaa, miten voimakas vaikutus Jumalan lapsiin on niillä, 
jotka eivät vaella Jumalan käskyjen mukaan eivätkä tahdo tuntea totuutta. 

Saatana on puhaltanut epäpyhän henkensä palveli joidensa ylle ja muovailee 
heitä oman luonteensa kaltaisiksi — vihamielisiksi Jumalan vanhurskaudelle ja 
pyhille käskyille. Hengen ilmenemismuodot ovat sangen vaihtelevat, mutta 
perusluonne on aina sama — taistelu Jumalan lakia vastaan. 

Meidän velvollisuutemme on kuitenkin koetella henget ja tuntea, mistä läh- 
teestä ne ovat lähtöisin. Johannes kirjoittaa: »Rakkaani, älkää jokaista henkeä 
uskoko, vaan koetelkaa henget, ovatko ne Jumalasta; sillä monta väärää pro- 
feettaa on lähtenyt maailmaan.» (1. Joh. U: 1.) 

On vain yksi tehokas tapa koetella henkiä ja se on — punnita niitä Ju- 
malan käskyillä. Jumalasta lähtenyt henki yhtyy ilolla lakiin ja myöntää, että 
se on hyvä, koska se juuri on Jumalan rakastavan luonteen ilmaisija. Paavali 
sanookin, että: »Laki on hengellinen» — yhtä Jumalan hengen kanssa, siis: 
Pyhä, vanhurskas ja hyvä. (Room. 7: 1U, 12.) 

Saatanasta lähtenyt henki sitävastoin vastustaa lakia, väittäen sitä orjuut- 
tavaksi ja uuden liiton uskovalle kuulumattomaksi. Se opettaa, että laki on 
poistettu, joko kokonaan tai osittain, ja pettää näin ihmisiä rikkomaan sitä. 
On aivan yhdentekevää, rikommeko kaikissa kymmenessä kohdassa sitä, tahi 
vain yhdessä kohdassa, tulos on aina sama — syyllisyys koko lain rikkomiseen. 
(Jaak. 2:10.) Tähän juuri Saatana tahtoo ihmiskunnan viedä, ja se on sen 
»laittomuuden salaisuuden» työtä, joka vaikuttaa »valheen kaikella voimalla ja 
tunnusteoilla ja ihmeillä». 

Kuten Jumalan kansa vanhan liiton puolella lankesi syntiin, kun se vastoin 
Jumalan käskyjä uskalsi liittyä pakanakansoihin, samoin on käynyt uuden liiton 
puolellakin. Kun Saatana näki, ettei se verisien vainojen avulla pystynyt kukis- 
tamaan Kristuksen seuraajia apostolien ajan jälkeen, eikä voinut johtaa heitä 
Jumalan käskyjen rikkomiseen, päätfljp^e jälleen jdjyttää samaa keinoa, millä 
hän aina ennenkin oli saanut Jumalan kansan jfljteamaan. Vainot lakkau- 
tettiin ja pakanuus ryhtyi sovitteluihin kristittyfBBkanssa. Neljännen vuosi- 
sadan alussa pakanallinen keisari Konstantinus kääntyi näennäisesti kristin- 



uskoon, mikä aiheutti suurta riemua uskovaisten keskuudessa, sillä he ajat- 
telivat sen suuresti edistävän evankeliumin leviämistä pakanoiden kestaudessa. 
Konstantinuksen esittämät imartelevat ja houkuttelevat ehdotukset kristittyjen 
ja pakanoiden yhtymisestä sokaisivat Jumalan lasten silmät, etteivät he huo- 
manneet vaaraa, mihin he sitten lankesivat — seurauksena suuri luopuminen. 

»Mikä oli suuren luopumisen alkusyynä? Kuinka kirkko luopui ensin evan- 
keliumin yksinkertaisuudesta? Mukautumalla pakanallisten tapoihin ja menoi- 
hin jouduttaakseen heidän kääntymistään kristillisyyteen.» — Suuri t. s. U72. 
»Tämän kristillisyyden ja pakanuuden välillä tapahtuneen yhtymisen seurauk- 
sena tuli, että »laittomuuden ihminen» kehittyi, tuo »vastustaja» asettui Ju- 
malaa vastaan . . . Hankkiakseen maallista voittoa ja kunniaa houkuteltiin 
seurakuntaa etsimään suosiota ja tukea maailman suurilta miehiltä, ja täten 
hyljättyään Kristuksen, tuli se viekoteltuksi yhtymään liittoon Saatanan edus- 
tajan, Rooman piispan kanssa. — Sama s. 62. 

Pakanalliset tavat ja opit tulvivat nyt joka puolelta seurakuntaan, ja 
pian Jumalan sanan puhdas totuus oli kokonaan hautautunut muotomenojen, 
taikauskon ja ihmiskäskyjen inhoittavan roskan alle. Jälleen oli Saatanan 
onnistunut sovittelun tietä pettää Kristuksen seuraajat. 

»Laittomuuden salaisuus» kehittyi nyt määrätietoisesti ja nopeasti, kunnes 
Saatana maaherransa, ylpeän paavin kautta hallitsi kristittyä maailmaa. Tuon 
suuren antikristuksen oli onnistunut »koroittaa itsensä yli kaiken, mitä Juma- 
laksi tahi jumaloitavaksi kutsutaan.» (2. Tess. 2: h.) Ennen näkemättömällä 
röyhkeydellä se korotti itsensä yläpuolelle Jumalan, ryhtyen muuttamaan Ju- 
malan pyhiä ja vanhurskaita käskyjä. Toinen käsky poistettiin, mikä avasi 
tien epäjumalanpalvelukselle, kuvien ja pyhimysten palvonnalle. Tämän kautta 
kansan ajatukset kääntyivät pois elävästä Jumalasta ja Kristuksen uhrityöstä. 
Saadakseen arvovaltansa täydellisemmäksi se rohkeni muuttaa vielä sen ainoan 
käskyn Jumalan laista, joka selvästi neuvoo kaikkia ihmisiä totisen ja elävän 
Jumalan, kaiken Luojan, luo. Sapatin päivä, kaikkine siunauksineen syrjäy- 
tettiin, ja tilalle määrättiin pakanallinen juhlapäivä, sunnuntai — merkiksi 
tämän Saatanan vallan herruudesta. Seurauksena tästä suuresta luopumuk- 
sesta oli, että hirvittävä pimeys laskeutui maailman ylle enemmän kuin vuosi- 
tuhannen ajaksi, pimeys, joka kätki sisäänsä mitä inhoittavimpia syntejä, hir- 
vittävintä julmuutta, sanoinkuvailematonta tuskaa, epätoivoa ja kyyneleitä. 

Kun uskonpuhdistuksen ihana aamu valkeni tämän tuskan ja ahdistuksen 
yön jälkeen, miten suloiselta sen valo näyttikään niistä, jotka ikävöiden ja 
kyynelin olivat rukoilleet Jumalan apua ahdistuksiinsa. Se katsoi heihin »kuin 
aamunkoitto korkeudesta». Jumalan sanan pyhät totuudet kirkastuivat jälleen 
ihmiskunalle ja uskonpuhdistuksen ihana sanoma levisi kaikkialle vastustamat- 
tomalla voimalla. Se käänsi ihmisten katseet pois ylpeästä paavista »Jumalan 
Karitsaan, joka pois ottaa maailman synnit». Raamattu annettiin kansan kä- 
siin ja riemuiten ottivat monet vastaan Jumalan vanhurskauden taivaan va- 
paana lahjana uskon kautta Jeesukseen. 

Saatana koetti miekan ja polttorovioiden avulla estää jumalisen valon leviä- 
mistä ihmissydämiin, mutta jokainen rovio, joka sytytettiin tuhoamaan totuu- 
den julistajia, valaisi sitä kirkkaammin Jumalan sanaa tehden sen monelle 
»tulessa koetellun, puhtaan kullan arvoiseksi». 

»Kun Saatana näki epäonnistuneensa yrittäessään vainolla hävittää totuu- 
den, hän turvautui jälleen samaan sovittelusuunnitelmaan, joka oli johtanut 
suureen luopumukseen ja Rooman kirkon muodostumiseen. Hän yllytti kris- 
tittyjä liittymään, ei nyt pakanoihin, vaan niihin, jotka tämän maailman juma- 
laa palvelemalla osoittivat yhtä totisesti olevansa epäjumalan palvelijoita. »Ne, 
jotka vastaanottivat uskonpuhdistuksen suuren siunauksen, eivät jatkaneet eteen- 
päin sillä polulla, jolle Luther oli niin jalosti astunut . . . Sen tähden uskonto jäl- 
leen kangistui muotomenojjj^ ja erehdyksistä ja taikauskomuksista, jotka olisi- 
vat tulleet heitetyiksi syrj(K jos seurakunta olisi jatkuvasti vaeltanut Jumalan 
sanan valossa, pidettiin kiinni ja niitä suosittiin . . . Ylpeys ja ylellisyys rehoit- 



tivat uskonnollisuuden varjossa. Kirkot turmeltuivat liittoutuen maailman 
kanssa, ijäten menettivät arvonsa ne suuret periaatteet, joiden puolesta Luther 
ja hänen*työtoverinsa olivat tehneet ja kärsineet niin paljon.» — Lun. Hist. ss. 
279, 278, 279. 

Kaikissa näissä menneisyydessä tapahtuneissa kokemuksissa on nykyisellä 
Jumalan kansalla tärkeätä opittavaa. Ne erehdykset, mitä Jumalan kansa on 
muinaisuudessa tehnyt, on kirjoitettu muistiin »varoittavaksi esimerkiksi meille, 
että me emme pahaa himoitsisi, niinkun he himoitsivat», erikoisesti »varoituk- 
seksi meille, joille maailmanaikojen loppukausi on tullut». (1. Kot. 10: 6, 11.) 

Historiasta näemme, että Saatana on menestyksellisesti käyttänyt samaa 
suunnitelmaa, ihmisen langettamiseksi syntiin, jo aivan Edenistä lähtien. 

Suunnitelma on yksinkertainen, mutta se on mestarillisen tarkasti laskettu 
herättämään ja elvyttämään juuri niitä luon teemme piirtetä, jotka ovat risti- 
riitaisimmat Jumalan luonteen kanssa. Näitä ovat mm. itserakkaus, ylpeys, 
omanvoitonpyynti, ahneus, mukavuuden- ja nautinnonrakkaus ja kunnian tavoit- 
telu. Jumalan laki näyttää nämä meille synniksi, jotka meidän on kuoletettava 
sydämestämme, voidaksemme tulla Kristuksen luonteesta osalliseksi ja arvol- 
liseksi pelastukseen. 

Saatana sitävastoin houkuttelee ihmisiä tielle, jossa he saavat vapaasti 
seurata näitä luonnollisen sydämensä pyyteitä, luvaten heille täten suuremman 
ja ihanamman vapauden kuin Jumala. Koska tällä tiellä lihan mieli tuntee tyy- 
dytystä ja iloa, ei sieltä puutu silloin tunteitakaan, vaan ne kuohuvat vapaasti 
ja usko Jumalaan riippuu näiden tunteiden voimakkuudesta. Saatuaan ihmisen 
eroon kuuliaisuuden tieltä täyttää Saatana hänet epäpyhällä hengellään, missä 
olotilassa ihminen todellakin tuntee ihmeelistä »vapautta», ei vapautta syn- 
nistä, vaan vapautta tehdä syntiä. Nämä petetyt ihmisraukat tulevat suurim- 
maksi vaaraksi niille, jotka etsivät pelastusta, ja heidän vaikutuksensa näihin 
on suuri, koska »he lupaavat vapautta, vaikka itse ovat turmeluksen orjia». 
»Heissä on jumalisuuden ulkokuori, mutta he kieltävät sen voiman. Sen kal- 
taista karta.» (2. Piet. 2: 19, 2. Tim. S: 5.) 

Saakoon tämä lyhyt katsaus menneisyyteen avata silmiämme näkemään 
vaarat, jotka meitä odottavat ja saartavat nykyaikana sekä tulevaisuudessa. 
Olkoon Jumalan sana todellakin meidän »jalkaimme lamppu ja valkeus meidän 
teillämme», ettemme poikkeaisi pois siltä tieltä, mikä on hyvä tie. Rukoil- 
kaamme yhdessä psalmin laulajain sanoilla: »Tee palvelijallesi hyvin, että minä 
eläisin ja noudattaisin sinun sanaasi. Avaa minun silmäni näkemään sinun 
lakisi ihmeitä. Älä salli minun eksyä pois sinun käskyistäsi.» Amen! (Ps. 119: 
17, 18, 10.) 

SANOMA NYKYISELLE ISRAELILLE. 

»Ja te olette minulle pappisvaltakunta ja pyhä kansa. Sano 
nämä sanat israelilaisille.» (2. Moos. 19:6.) 



»Mutta te olette valittu suku, ku- 
ninkaallinen papisto, pyhä heimo, 
omaisuuskansa, julistaaksenne sen 
jaloja tekoja, joka on pimeydestä 
kutsunut teidät ihmeelliseen valkeu- 
teensa.» (1. Piet. 2: 9.) 



»Älkäämme siis nukkuko niinkuin 
muut, vaan valvokaamme ja olkaam- 
me raittiit.» (1. Tess. 5:6.) 

»Olkaa pyhät, sillä minä olen 
pyhä.» (1. Piet.: 1:16.) 



»Nyt, juuri, nyt, tulee Herran kansan ilmaista uskollisuutta ja kuuliai- 
suutta. On tullut aika, jolloin Herra tahtoisi kaikkien niiden, jotka haluavat 
Häntä kunnioittaa, määrätä kantansa ja asettua Uijalla päättäväisyydellä to- 
tuuden ja vanhurskauden puolelle. Meidän ei tule jjfedä enää kauemmaksi aikaa 
sekajoukoksi. Niiden, jotka tunnustavat olevansTÄTumalan sanan seuraajia, 
täytyy olla suorasukaisia, vilpittömiä, puhtaita ja pyhiä.» Review, 21. 12. 1905. 



»Jos Hänen kansansa pysyy erilisenä ja maailmasta erotettuna kansana, 
joka tekee vanhurskauden, on Jumala heitä puolustava eivätkä mitkään heitä 
vastaan valmistetut aseet tule menestymään.» — Test. 5, s. 601. 

»Seurakunnan edessä on kirkas aamunkoi, ihana päivä, jos se pukeutuu 
Kristuksen vanhurskauteen ja sanoutuu irti kaikista maailmallisista suhteista.» 
— Test. 8, ss. 11, 12. 



»Heräjä, heräjä, pukeudu voimaan 
sinä Herran käsivarsi; heräjä niin- 
kuin muinaisina päivinä, ammoisten 
sukupolvien aikoina.» 

Jes. 51 : 



»Minä, Minä olen teidän lohdutta- 
janne, mikä olet sinä, että pelkäät 
ihmistä, joka on kuolevainen, ihmis- 
lasta, jonka käy kuin ruohon.» 
9, 12. 



Jumala kutsuu kansaansa pukeutumaan voimaan, sillä sen edessä on rat- 
kaiseva taistelu Saatanaa ja maailman liittoutuneita voimia vastaan. 

Voimamme on siinä, että seisomme horjumattomasti sanan muuttumat- 
tomalla kalliolla, pitäen itsemme erillisenä kansana ja puolustaen uskollisesti 
niitä totuuksia, jotka painavat meihin nimen. »Herra on meidän vanhurskau- 
temme.» (Jer. 23: 6.) 

»Ainoastaan ne, jotka ovat varustaneet mielensä Raamatun totuuksilla, 
voivat kestää viimeisessä suuressa taistelussa. Jokaisen tulee koetella itseään 
tällä kysymyksellä: 'Pitääkö minun totella Jumalaa enemmän kuin ihmisiä?' 
Ratkaiseva hetki on nyt tullut. Seisommeko me Jumalan muuttumattoman sa- 
nan kalliolla? Olemmeko valmiit pysymään lujina ja puolustamaan JUMALAN 
KÄSKYJÄ ja JEESUKSEN USKOA?» — Suuri taist. s. 720. 

Älköön kukaan salliko pettää itseänsä tilaansa nähden, sillä meillä ei ole 
varaa tehdä erehdystä. Tarvitsemme syvempää armontyötä sydämessämme voi- 
daksemme oppia tuntemaan »Kristuksen rakkauden, joka on kaikkea tietoa 
ylempänä» ja voidaksemme olla tuon rakkauden kanavina, välittämässä sitä 
pimeään ja kylmään maailmaan. Tarvitsemme perusteellista uudistusta elä- 
määmme, kokemuksiimme ja uskoomme, voidaksemme olla »elämän tuoksu elä- 
mäksi» niille, joiden keskuudessa elämme. Vakavina kaikuvat profetian sanat 
vuosikymmenien takaa Jumalan kansalle: »Minä näin, etteivät jäljellejääneet 
olleet valmistuneet kohtaamaan sitä, mikä on tuleva maanpiirin päälle. Uni- 
taudin tapainen velttous näytti vallanneen useimpien niiden mielet, jotka tun- 
nustivat uskovansa, että meillä on viimeinen sanoma. Eneklioppaani huusi 
pelottavalla vakavuudella: 'Valmistukaa! Valmistukaa! Valmistukaa!, sillä 
Jumalan kiivas viha tulee pian! Hänen vihansa vuodatetaan armolla sekoit- 
tamattomana, ettekä te ole valmiit. Repikää rikki sydämenne eikä vaatteitanne. 
Jäännöskansassa tulee suorittaa vielä suuri työ . . . Minä näin Jumalan kansan 
olevan lumotulla maalla ja muutamien menettäneen miltei kaiken käsityksen 
ajan lyhyydestä ja sielun arvosta. Ylpeys on hiipinyt sapatinpyhittäjien kes- 
kuuteen — ylpeys pukeutumiseen ja ulkonaiseen esiintymiseen nähden. Enkeli 
lausui: 'Sapatinpyhittäjien on kuoltava itselleen ja maailman suosiota tavoit- 
televalle rakkaudelle'.» — Heng. kok. ss. 137 — 138. 

Veljeni ja sisareni Herrassa, Jumala on antanut meille korkean päämäärän 
saavutettavaksi, siinä kolminkertaisessa sanomassa, mikä meille on uskottu ju- 
listettavaksi kaikkialla maailmassa. Voimme jokainen sen saavuttaa Kristuksen 
voimassa, Pyhän Hengen avulla, ehdolla, että tämä sanoma saa uskossa sulau- 
tua elämäämme. »Varokaamme siis, koska lupaus päästä Hänen lepoonsa vielä 
pysyy varmana, ettei vain havaittaisi kenenkään teistä jääneen taipaleelle . . . 
Sillä . . . heidän kuulemansa sana ei heitä hyödyttänyt, koska se ei uskossa su- 
lautunut niihin, jotka sen kuulivat.» (Heh. W> 1, 2.) Sulautukoon meihin nämä 
korkealle tähtäävät Jumalan sanat, jotka viitoittavat sitä mittaa, mikä meidän 
uskon kautta tulee saavuttaa: »Olkoon teillä se mieli, joka myös Kristuksella 
Jeesuksella oli.» »Että Jumalan ihminen olisi täydellinen, kaikkiin hyviin tekoi- 
hin valmistunut.» »Joka sanoo Hänessä pysyvänsä, on velvollinen vaeltamaan 



niinkuin Hän vaelsi.» »Näin on rakkaus tullut täydelliseksi meissä, että meillä 
olisi turva tuomiopäivänä; sillä sellainen kuin Hän on, sellaisia mekin olemme 
tässä maailmassa.» (Filip, 2:5, 2. Tim. 3: 17, 1. Joh. 2:6, U:17.) 

»Minkä mitaisiksi meidän on tultava, ennenkuin jätämme tämän maail- 
man? — Kristuksen mittaisiksi. Minkä kokoisiksi meidän tulee tulla? — Kris- 
tuksen kokoisiksi. Meidän tulee kasvaa täyteen miehuuteen niin, että olemme 
saavuttaneet Kristuksen täyteyden täyden mitan.» — Genr. Conf. Bulletin, 
1893, s. 207. 

»Kristuksen luonteen ihanne on Kristuksen kaltaisuus. Kuten Ihmisen Poika 
oli täydellinen elämässään, samoin Hänen seuraa jiensakin on oltava täydelli- 
siä .. . Meidän luonteemme on tultava Hänen luonteensa kaltaiseksi.» — Aikak. 
Toivo, s. 288. 

»Kaikki, jotka haluavat Jumalan lucpiteen kaltaista luonnetta, tulevat sen 
saamaan. Pyhä Henki ei milloinkaan jätä auttamatta sielua, joka katsoo Jee- 
sukseen. Hän ottaa Kristuksen omasta ja antaa hänelle. Jos katse pidetään 
kiinnitettynä Jeesukseen, ei Hengen työ lakkaa, ennenkuin sielu on muuttunut 
Jumalan kuvaksi.» — Sama, s. 280. 

Ystäväni, uskommeko J umalan tarkoittavan sitä, mitä Hän on sanonut Raa- 
matun ja todistuksien kautta? Useimmat meistä ehkä vain luulemme uskovamme 
tämän, samalla kun elämämme ilmaisee epäuskomme jokaisessa kohdassa. 

»Mitä hyötyä, veljeni, siitä on, jos joku sanoo itsellään olevan uskon, mutta 
hänellä ei ole tekoja? Ei kaiketi usko voi häntä pelastaa.» (Jaak. 2:1b.) 

Jumalan kansan tila tänä aikana ei kirkasta Kristusta maailmalle eikä 
Hänen luonteensa kirkkaus ilmene Hänen kansassaan. Kolmen enkelin sanoma 
ei ole uskossa sulautunut niiden elämään, jotka tunnustavat vastaanottaneensa 
sen, eikä heidän elämäänsä ja luonteeseensa ole painettu nimeä: »Herra meidän 
vanhurskautemme.» Mlaailman rakkaus, sen kiitoksen ja ystävyyden etsiminen, 
oman kunnian tavoittelu sekä kaupallinen henki ovat niitä tekijöitä, jotka ovat 
himmentäneet ne säteet, joilla Ilm. 18 luv. enkeli on astunut maata valaisemaan. 
Oi, missä on se oikea adventtihenki, joka oli leimaa-antavana työllemme sano- 
mamme alkuaikoina? Missä uskon yksinkertaisuus, uhrautuvaisuus ja Jeesuk- 
sen tulon harras odotus, mikä näkyi niiden elämästä, jotka laskivat sanomamme 
peruskivet? »Oi, miksi on puhdas kulta tummunut?» 

Jumala on antanut kansallensa ihmeellisen valon, toivoen, että tämä valo 
leviäisi sen kautta kaikkialle maailmaan valaisten ristin salaisuutta lunastuk- 
semme kärkipisteenä. Varokaamme, ettemme kätke tätä valoa maailmalta ja 
älkäämme himmentäkö sen kirkkautta omilla mielipiteillämme ja teorioillamme. 
Varokaamme, ettemme maailmallisella käyttäytymisellämme, upeilla kirkoil- 
lamme ja laitoksillamme vain tuki elämäntietä ja estä ihmisiä löytämästä sitä. 
Tämä vaara on sangen suuri, sillä onhan seurakuntaporttimme päällä kirjoitus: 
»Minä olen rikas, minä olen rikastunut», ja moni kaidan tien etsijä lukiessaan 
tämän, kääntyy pois. Kuningas Salomon elämästä on meille tärkeätä opittavaa, 
ja siksi lainaan tähän erään ajatuksen siitä: »Lähetyshenki, jonka Jumala oli 
istuttanut Salomon ja kaikkien tosi israelilaisten sydämiin, sai väistyä kauppa- 
hengen ja voitonhalun tieltä. Tilaisuudet, joita kosketus muiden kansojen kans- 
sa heille tarjosi, käytettiin perin itsekkäästi. 

Kuninkaan sekä monen hänen alamaisensa tulot kylläkin suurenivat, mutta 
voi, mihin hintaan. Niiden ahneuden ja lyhytnäköisyyden tähden, joille Jumalan 
neuvot olivat uskotut, jäivät yleisillä kulkuteillä kulkevat lukemattomat joukot 
ilman tietoa totisesta Jumalasta.» — Pro f. and Kings, ss. 71, 72. 

Näin on vaara käydä nykyisellekin Jumalan kansalle ja osittain on jo käy- 
nytkin. Maailman tason ja tapojen jäljittely on taittanut totuuden peitsen 
terävän kärjen ja siksi maailma niin ystävällisesti katselee toimintaamme. Ju- 
mala varoittaa meitä sanoen: »Elleivät seurakunnan jäsenet herää unestaan ja 
karkoita luotaan maailman henkeä, saavat he valittaa, kun he liian myöhään 
huomaavat menettäneensä iäksi tilaisuutensa ja etuoikeutensa.» — Test. lp, 
S. 619. 



Ystäväni, teen sinulle vakavan kysymyksen: Milloin olet ajatellut ryhtyä 
ratkaisevaan taisteluun itseäsi vastaan — luonteesi virheitä, sydämen kovuutta, 
lihasi himoja ja muita syntejä vastaan? Ajatteletko tehdä sen huomenna, ensi 
viikolla tai ehkä vasta joskus myöhemmin, sitten kun luulet saavasi paremmat 
mahdollisuudet siihen? Monet ovat ajatelleet näin, mutta tuo »huominen» tai 
»ensi viikko» on kulkenut edellä, heidän koskaan saavuttamatta sitä, kunnes 
ovat astuneet sen rajan yli, missä ef enää taisteluita taistella. Elämäsi tähden 
aloita taistelusi siis tänään. 

»Saatana ja hänen enkelinsä ovat suunnanneet kaikki voimansa Jumalan 
lapsia vastaan. Hän tietää, että jos he nukkuvat vielä hiukankaan kauemmin, 
on häj^ heistä varma, sillä heidän ,JuJionsa on silloin väistämätön.» Test. 1, s. 263. 

^ »Etfo Kristuksen ja Hänen #a?Jfiansa välillä suurenee, samalla kuin se pie- 
nenee 'sen ja maailman välillä. Erottavat piirteet Kristuksen tunnustavan 
kansan ja maailman välillä ovat rnijtei hävinneet. Muinaisen Israelin tavoin 
he. noudattavat ympärillä olevien kaasojen kauhistuksia.» Sama, s. 277. 

»Muinaisen Israelin ta r voin jon seurakunta tuottanut häpeää Jumalalleen 
poikkeamalla pois valosta, laiminlyömällä velvollisuutensa ja käyttämällä vää- 
rin suurta ja ylevää etuoikeuttaan olla luonteeltaan erikoinen ja pyhä. Sen 
jäsenet ovat rikkoneet liittonsa elää Jumalalle ja yksin Hänelle. He ovat liit- 
tyneet itsekkäisiin ja maailmaa rakastaviin. He ovat hellineet ylpeyttä ja rakas- 
taneet nautintoa ja syntiä, ja -niin Kristus on poistunut heistä. Hänen hen- 
kensä on sammutettu seurakunnassa.» — Test. 2, ss. UU1 — UU2. 

»Saatanan ansat ovat viritetyt eteemme yhtä varmasti kuin ne oli viritetty 
Israelin lasten eteen . . . Me toistamme tuon kansan historiaa.» — Test. 5, s. 160. 

Nämä v todistusten lausunnot antavat vavahduttavan kuvan kansamme vaa- 
roista ja sen" pilasta. Meidän velvollisuutemme on ottaa varoituksista vaarin 
ja nousta taisteluun sitä maailmallisuuden ja laittomuuden henkeä vastaan, joka 
riistää Israelilta sen voiman. 

Ketkä tahtovat nousta vetämään rajat selväksi Jumalan käskyjä pitävien 
ja niiden hylkijöiden välillä? Ketkä tahtovat astua taisteluun sen uskon puo- 
lesta, »joka kertakaikkiaan on pyhille annettu», ja ottavat paikkansa siinä 
puhdistustyössä, jonka Herra on aloittanut? Aika on tullut! 

»HERÄJÄ, HERÄJÄ, pukeudu voimaan, sinä Herran käsivarsi.» »POIS, 
POIS! Lähtekää sieltä, älkää koskeko saastaiseen, lähtekää sen keskeltä, puh- 
distautukaa, te Herran aseenkantajat.» (Jes. 51: 9, 52: 11.) 

Jumalan sanoma kansalleen tänä aikana on täsmällinen ja selvä. Se kutsuu 
täydellisen valinnan tekoon, joko Elävän Jumalan tai epäjumalan kumartamisen 
välillä. Mitään sovittelevaa välimuotoa ei ole, eikä ontumista molemmille puo- 
lille hyväksytä. »Jos Herra on Jumala, seuratkaa Häntä; mutta jos Baal on 
Jumala, seuratkaa häntä.» (1. Kun. 18: 21.) 

Samanlainen uskonpuhdistus, joka tapahtui Karmel-vuorella Elian aikana, 
tulee nyt tapahtua Jumalan kansan riveissä. Perusteellisen uskonpuhdistuksen 
aika on tullut ja se alkaa meistä jokaisesta yksilöinä. Aloita siksi se omasta 
sydämestäsi ja kodistasi, ja anna sitten sen puhdistavan vaikutuksen levitä 
seurakuntaasi ja kaikkialle ympäristöösi valoksi ja siunaukseksi muille. Aloita 
se tunnustuksen ja rukouksen hengessä, ja olkoon ylevänä tavoitteenasi Kris- 
tuksen luonne ja elämä, joka uskon kautta on meille luvattu antaa jo tässä 
elämässä. Luovuta sydämesi jakamattomasti Herralle, sillä vain silloin Jeesus 
voi tulla sinne asumaan. Muista, että »jokainen, joka ei kaikesta sydämestään 
seuraa Kristusta, palvelee Saatanaa.» — Suuri taist. s. 616. 

Herra tahtoo sanomansa kautta varoittaa kansaansa erikoisesti niiltä vaa- 
roilta, jotka sitä vaanivat maailman ystävyyden ja sen sovittelevan hengen 
kautta, ettemme antaisi sen pettää itseämme. Vuosituhantisen kokemuksensa 
kautta Saatana tietää varsin hyvin, että niin kauan kuin hän saa pidettyä 
Jumalan kansan ja maailman lapset läheisesti toisiinsa yhdistyneinä, voi hän 
vaikuttaa heihin ja pitää heidät sillä tasolla, millä he ovat, kunnes koetusaika 



on umpeen kulunut ja he havaitsevat olevansa ilman Kristuksen vanhurskauden 
pukua. 

Tahdon kysyä, onko se maailman kiitos, suosio ja ylistys, mitä kansamme 
miltei kaikkialla osakseen saa, tullut sen seurauksena, että olemme edenneet 
uskollisesti niiden periaatteiden ja suuntaviivojen mukaan, ja sen jumalisuuden 
tason mukaan, mitkä meille on uskottu Raamatun ja todistusten kautta? Ovatko 
ne lukuisat hengelliset tilaisuudet ja allianssikokoukset, joita eri suunnat ja 
kristilliset piirit ovat järjestäneet, avanneet ovensa meille siksi, että olemme 
antaneet suoran, ajankohtaisen ja Jumalan Käskyjä korottavan sanoman maail- 
malle? 

Jumalan sanan valossa tiedämme, että näin ei ole. Tämä maailma ei ole kos- 
kaan katsellut suopeasti niitä, jotka ovat vaeltaneet ehyesti Jumalan käskyjen 
tietä. Pimeyden lapset ja epäjumalanpalvelijat eivät ole koskaan lausuneet kii- 
tosta niille, jotka ovat vaeltaneet Jumalan yhteydessä, nuhdellen ja varoittaen 
heitä synnistä ja sen seurauksista. Rukouksessaan opetuslastensa puolesta Jeesus 
todisti tämän sanoessaan: »Minä olen antanut heille sinun sanasi, ja maailma 
vihaa heitä, koka he eivät ole maailmasta, niinkuin en minäkään maailmasta 
ole.» (Joh. 17 : 11*.) Paavali laajentaa tämän lain koskemaan kaikkia Jumalan 
lapsia sanoessaan: »Ja kaikki, jotka tahtovat elää jumalisesti Kristuksessa 
Jeesuksessa, joutuvat vainottaviksi.» (2. Tim. 3:12.) Tämän jakeen johdosta 
kirjoittaa sisar White: »Miksi näyttää vaino sitten niin suuressa määrässä 
uinailevan? Ainoa syy on, että seurakunta on mukautunut maailman tapojen 
ja menojen mukaan, ja sen tähden se ei herätä mitään vastustusta . . . Mutta 
jos ensimmäisen seurakunnan usko ja voima jälleen elpyisi, niin heräisi eloon 
myöskin vainon henki ja vainon raivo syttyisi jälleen.» — Suuri taist. ss. 59, 60. 

ALLIANSSIHENKI ON HENGELLISTÄ HAUREUTTA. 

Olen syvästi järkytettynä katsellut jo kauan aikaa sitä intoa, mitä seura- 
kuntamme jäsenet ja useat saarnaajamme sekä työntekijämmekin osoittavat 
eri kirkkokuntien yhteisiä kokouksia kohtaan, antamalla niille siunauksensa ja 
hyväksymisensä ja läsnäolonsa tuen. Olen murheellisin sydämin ollut totea- 
massa, miten oma seurakuntakokouksemme on lyöty laimin lauluharjoitusten 
tähden niiden kanssa, jotka eivät palvele Elävää Jumalaa eivätkä pidä Hänen 
käskyjänsä. Onko tämä todiste siitä, että seurakunta on ollut uskollinen saa- 
malleen valolle ja julistanut rohkeasti nykyistä totuutta? Eikö maailman ja 
vastustajien ystävällinen suhtautuminen meihin pikemminkin todista, ettei 
sanomamme ja elämämme enää ole heille nuhteena eikä paljasta heidän syn- 
tejään. 

Tämä paha leviää kaikkialle seurakunnissamme ja Saatana apulaisineen 
riemuitsee siitä. Saako tämä eksytys levitä vapaasti, kenenkään estämättä tai 
vastaansanomatta, ja vetää Jumalan kansan jälleen^ epäjumalanpalvelukseen, 
uhraamaan uhreja niiden alttareilla ja harjoittamaan.* hengellistä haureutta 
(yhtymistä) niiden kanssa, jotka eivät palvele Israelin Jumalaa? Muistakaam- 
me, että meidät on kihlattu miehelle, yhdelle ainoalle, Jeesukselle Kristukselle, 
ja että Hän tahtoo puhtaan neitseen, jonka ottaa aviokseen. (2. Kor. 11:2.) 
Tämä on kaunis kuvaus siitä hengen yhteydestä, mikä Juhialan lasten ja Kris- 
tuksen välillä tulisi vallita. Jumalan seurakunnan, tuon »puhtaan neitsyen», 
jolla on oikea oppi, tulisi löytää ilonsa ja onnensa yksin Jeesuksen seurasta, 
joka on »täynnä armoa ja totuutta», kuten nuoret kihlautuneet löytävät elä- 
mänsä suloisimmat hetket toistensa seurassa, tuon keskinäisen puhtaan rak- 
kauden tenhopiirissä. Johannekselle näytettiin kuinka Jeesus käyskenteli »seit- 
semän kultaisen lampunjalan keskellä», mikä on rohkaiseva todistus siitä, että 
Hän on seurakuntansa keskellä jokaisena aikakautena, antamassa koko juma- 
lisen rakkauden lämmön ja hehkun kihlatullensa, armaallensa. Kuin nuoru- 
kainen valitulleen Hän sanoo: »Minä kihlaan sinut itselleni ikiajoiksi, kihlaan 
sinut vanhurskaudella ja tuomiolla, armolla ja laupeudella, kihlaan sinut uskoi- 



lisuudella, ja sinä olet tunteva Herran.» (Hoos. 2:19,20.) Hylkäisimmekö täl- 
laisen rakkauden ja olisimme uskottomat Hänelle? 

Ympärillämme elävä maailma, julki jumalattomineen, kirkkokuntineen, 
yhdyskuntineen ja järjestöineen on myöskin kihlattu, ei Kristukselle, vaan kukin 
jumalilleen ja aatteilleen. Osallistumalla näiden järjestämiin juhliin ja juma- 
lanpalvelustilaisuuksiin, saadaksemme sieltä siunauksia ja hengellistä virkis- 
tystä, osallistumme heidän epäjumalanpalvelukseensa ja olemme uskottomat 
Jeesukselle — rakkautemme oikealle kohteelle. Näin antaudumme hengelliseen 
haureuteen epäjumalain kanssa ja lankeamme tottelemattomuuteen Jumalaa 
kohtaan. »Haureudessa he ovat luopuneet tottelemasta Jumalaansa. Vuorten 
huipuilla he uhraavat, polttavat uhreja kukkuloilla, rautatammen, haavan ja 
tammen alla, sillä niiden varjo on suloinen. Sentähden tulee teidän tyttäris- 
tänne porttoja, ja teidän miniänne rikkovat avion.» (Hoos. U: 12, 13.) 

Jumalan kansan ei tule liittoutua yhteen epäjumalain palvojien kanssa eikä 
suitsuttaa uhrisavuja yhdessä heidän kanssaan. »Älköön sinulla olko muita 
jumalia minun rinnallani» on Herran ehdoton käsky kansallensa. Saatanan 
erikoinen tarkoitus on tänä viimeisenä aikana saada pidettyä Jumalan kansa 
niin läheisesti maailmaan yhdistyneenä, ettei puhtaan totuuden uudistava vai- 
kutus pääsisi uudistamaan heidän luonteitaan Kristuksen kaltaisiksi. Tällä 
tavoin hän voi tehdä tyhjäksi evankeliumin voiman eikä hän ole ollenkaan pa- 
hoillaan siitä, että uskovaisilla on »jumalisuuden kuori», kunhan he vain eivät 
omista Kristuksen luonnetta. Lisäksi ystävyys maailman kanssa estää viimei- 
sen vakavan varoituksen antamisen, koska Jumalan lapset pelkäävät sen louk- 
kaavan niitä, joiden ystäviä he tahtovat olla. Saatana tietää, että tällainen 
maailman ystävyys on »vihollisuutta Jumalaa vastaan» (Jaak. U: U) ja juuri 
siksi hän sovittelee kaikella tavoin Kristuksen seuraajien kanssa, estääkseen 
heitä olemasta erillinen kansa ja pitääkseen heidän suunsa vaiti niiden petok- 
sien suhteen, mihin hän maailman on kietonut. 

Viedessään päätökseen suurta kapinaansa on Saatana järjestänyt koko 
maailman liittoihin, jotka pian sangen julkisella tavalla yhdistyvät taistelemaan 
Jumalan käskyjen arvovaltaa vastaan. Olkoon kysymyksessä ammatti- tai kaup- 
piasliitot, poliittiset tai sivistykselliset puolueet, rauhanliikkeet tahi kirkkojen 
yhdistymisliikkeet, kaikki palvelevat Saatanan suurta tarkoitusta — tehdä 
Jumalan laki tyhjäksi ja saada oma merkkinsä jokaiseen ihmiseen. Profetian 
hengen kautta on annettu tämä vakava varoitus: »Nämä liitot ovat viimeisten 
päivien merkkejä, ihmiset sitovat itsensä kimpuiksi valmiina poltettaviksi. He 
saattavat olla seurakunnan jäseniä, mutta kuuluessaan näihin järjestöihin he 
eivät voi pitää Jumalan käskyjä, sillä niihin kuuluminen merkitsee koko siveys- 
lain syrjäyttämistä.» — Valon Säteitä Nro 15, s. 8. * 

»Saatanan edustajat ovat ihmismuodossa maan päällä. Ihmiset ovat iiittou- 
tuneet vastustamaan sotajoukkojen Herraa. Nämä liitot pysyvät siihen saakka, 
kunnes Kristus jättää välittäjän paikkansa armoistuimen edessä ja pukeutuu 
koston vaatteisiin. Jokaisessa kaupungissa on Saatanan asiamiehiä, jotka toi- 
meliaina järjestävät Jumalan lain vastustajat puolueisiin. Jumalan pyhiksi 
tunnustautuvat ja julkijumalattomat liittyvät näihin puolueisiin. Tänä aikana 
ei Jumalan kansa saa olla heikko. Meillä ei ole varaa olla hetkeäkään poissa 
vartiosta.» — Krist. kok. ja opet. s. 140. 

Erikoisesti uskonnollisella alalla Saatana vaikuttaa tämän vääriin yhdisty - 
mishengen kautta voidakseen estää sieluja vastaanottamasta totuutta sellaise- 
naan, kuin Raamattu sen ilmoittaa. Tämän hengen kautta on saanut alkunsa 
myöskin Ekumeeninen, eli koko kristikuntaa koskeva kirkkojen yhtymisliike, 
joka kuumeisella kiireellä laatii yhteistä uskontunnustusta koko maailmaa var- 
ten, ja kaikille sopivaan muotoon. Tämän seurauksena leviää yhä yleisemmäksi 
ajatus, että on yhdentekevää mitä ihminen uskoo, kunhan hän vain uskoo Jee- 
sukseen niin hän on pelastettu. Ei voi olla vaarallisempaa eksytystä kuin tämä, 
ja kuitenkin Raamattu niin selvästi osoittaa tälläisen uskon hyödyttömyyden 
sanomalla »että riivaajatkin sen uskovat ja vapisevat.» (Jaak. 2: 19) Kaikkien 



kristittyjen yhteisten kokousten pohjatunnuksena on tuo yleisesti väärin sovel- 
lettu lause: »Jokainen uskollaan tulee autuaaksi.» Lisäksi niissä on yhteisesti 
sovittu, ettei puhuta mitään sellaista, mikä olisi ristiriidassa yleisesti hyväk- 
sytyn opin kanssa, ja mikä paljastaisi niitä epä-Raamatullisia oppeja, joihin 
eri suunnat ovat kietoutuneet. Tällainen virtaus on hyvin turmiollinen ja Saa- 
tana tietää, että sen kautta hän tehokkaimmin voi hävittää sen, mitä hän 
katkerammin vihaa, nimittäin TOTUUDEN. 

Kun ihmisten mieliin saadaan istutettua ajatus, ettei ole suurtakaan väliä 
siinä, millä tavalla ymmärrämme ja sovellutamme elämäämme Raamatun pyhiä 
totuuksia, niin silloin heiltä on riistetty pois usko Raamattuun Jumalan tahdon 
ilmaisijana. Kalliit totuudet poljetaan maahan ja väärillä selityksillä saadaan 
ihmiset katselemaan vanhurskasta Jumalaa aivan väärässä valossa. Samalla se 
myöskin katkaisee ihmisen yhteyden Kristukseen ja lakkauttaa sen voiman, 
mikä yksin olisi vapauttanut sielun synnin orjuudesta. Kun Jumalan sanan 
totuudet syrjäytetään, silloin syrjäytetään Jeesus Kristus. Hän on Jumalan 
Sana ja Hän on Totuus, ja Hän todistaa itsestänsä: »Sitä varten minä olen 
syntynyt ja sitä varten maailmaan tullut, että minä todistaisin totuuden puo- 
lesta. Jokainen, joka on totuudesta, kuulee minun ääneni.» (Joh. 18:37) Kuu- 
liaisuus Jeesuksen äänelle ohjaa koko totuuteen, ja »totuus on tekevät meidät 
vapaiksi». Hengellinen kasvu ja luonteen uudistus ei voi tapahtua siellä, missä 
Jumalan sanan selvät totuudet syrjäytetään. On vain yksi keino omistaak- 
semme kerran Herramme Jeesuksen Kristuksen täyteyden, ja apost. Paavali 
osoittaa sen meille Efes. 4: 15 sanoen: »Vaan että me totuutta noudattaen rak- 
kaudessa, kaikin tavoin kasvamme Häneen, joka on pää, Kristus», sillä Jumala 
on valinnut meidät »pelastukseen Hengen pyhityksessä ja uskossa totuuteen.» 
(2. Tess. 2:13) Erittäin selvästi tuo Paavali myöskin esille syyn, miksi suurin 
osa kristikuntaa eksyy Saatanan petoksiin ja menee kadotukseen. Hän sanoo: 
»Sentähden etteivät ottaneet vastaan rakkautta totuuteen, voidakseen pelastua.» 
(2. Tess. 2:10) 

Aikamme suuret herätyspuhujat, jotka keräävät ympärilleen kymmeniä, jopa 
satojatuhansia kuulijoita ilta toisensa jälkeen kaikkialla maailmassa, toimivat 
tämän saman »laittomuuden hengen» lähettiläinä. Eri kristityt piirit ja kirkot 
suunnittelevat yhteisesti nämä kokoukset ja puhujan kanssa sovitaan, ettei hän 
puhu mitään sellaista, joka mahdollisesti on ristiriidassa jonkin järjestäjä- 
kirkon opin kanssa. Sanomat ovat voimakkaasti Kristus-keskeisiä ja paran- 
nukseen kehoittavia, missä ei tietenkään ole mitään pahaa. Monet tulevat 
synnintuntoon ja herätykseen näissä kokouksissa, mikä tietenkin on hyvä. 
MUTTA — mikä on näiden kokousten lopullinen vaikutus ihmisiin? Eikö se, 
et A heidän uskonsa yhä enemmin lujittuu siihen näkemykseen, että on yhden- 
tekevää, mikä opillinen tunnustus on, kaikki ovat kuitenkin Jumalan lapsia. 
Yhä lisääntyvien ihmeiden ja voimatekojen kautta se saa pian miltein kaikki 
uskomaan, että Jumala toimii näiden välikappaleiden kautta ja että henki, joka 
siellä liikkuu, on Jumalan Pyhä Henki. 

Tuleeko meidän Jumalan kansana ja totuuden tunnustajina katsella asioita 
samassa valossa kuin ne, jotka eivät totuudessa vaella? Tuleeko meidän uskoa, 
että Jumala toimii näiden kirkkojen, seurakuntien ja lähettiläiden kautta, jotka 
ovat hyljänneet Jumalan sanan selvät totuudet ja kieltäytyneet noudattamasta 
Jumalan käskyjä? Ei koskaan, ei koskaan! Jumalan Henki ei koskaan asu 
niissä, jotka rakastavat valhetta ja pimeyttä. »Totuuden Henki» ei ilmene siellä, 
missä ei ole »rakkautta totuuteen», ja missä ei koroiteta Jumalan käskyjen kuu- 
liaisuutta ja muuttumattomuutta. 

»En minä ole kirjoittanut teille sentähden, ettette totuutta tiedä, vaan sen- 
tähden, että te tiedätte sen ja ettei mikään valhe ole totuudesta.» (1. Joh. 2:21) 
Annamme nyt profetian hengen täydentää edellä lukemaamme: »Saatana on 
johtanut eri kirkkokuntien saarnaajat itsepintaisesti pitäytymään kansanomai- 
siin valheisiinsa niinkuin hän johti juutalaiset sokeasti pitäytymään uhreihinsa 
ja ristiinnaulitsemaan Kristuksen. Valon ja totuuden hylkääminen jättää ihmi- 



set Saatanan petosten vangiksi ja uhriksi. Mitä suurimman valon he hylkäävät, 
sitä suurempi petoksen ja pimeyden voima tartuu heihin.» Vai. Sät. 12, ss. 6, 7. 

»Saatana on ottanut täydellisesti haltuunsa kirkkokunnat. Riiputaan kiinni 
siinä, mitä ihmiset ovat sanoneet ja tehneet, sensijaan että seurattaisiin Jumalan 
selviä ja suoria totuuksia . . . Heidän tunnustuksensa, heidän rukouksensa ja 
heidän todistuksensa, ovat kauhistuksena Jumalalle. Enkeli lausui: »Jumalan 
tuoksua ei ole heidän kokouspaikoissaan! Pahojen enkelien lukematon joukko 
hajaantuu ympäri koko maan tunkeutuen kirkkoihin. Nämä Saatanan edustajat 
katselevat uskonnollisia yhdyskuntia riemuiten, sillä uskonnon vaippa verhoo 
suurimmat rikokset ja pahuudet.» Heng. kok. ss. 304, 305. 

»Miten on ymmärrettävää, että miehet, jotka taistelevat Jumalan hallitusta 
vastaan, voivat omistaa sellaisen viisauden, minkä he joskus esittävät? Saa- 
tana on saanut kasvatuksensa taivaassa ja hänellä on tieto sekä hyvästä että 
pahasta. Sen, mikä on kallisarvoista, hän sekoittaa halpa-arvoiseen, ja tämä 
se antaa hänelle voimaa ihmisten viettelemiseen. Mutta tuleeko meidän vas- 
taanottaa Saatana valon enkelinä sen tähden, että hän on pukeutunut taivaan 
kirkkauden pukuun? Kiusaajalla on apulaisia, joita on kasvatettu hänen jär- 
jestelmänsä mukaan, hänen henkensä innoittamia ja hänen työhönsä sopivia. 
Onko meidän toimittava yhdessä niiden kanssa?» — Vai. Sät. 12, ss. 9, 10. 

»Saatanalla on suuri liittoutunut joukko, hänen seurakuntansa. Kristus 
kutsuu heitä Saatanan synagoogaksi, koska sen jäsenet ovat synnin lapsia. 
Saatanan seurakunnan jäsenet ovat alinomaa pitäneet huolto Jumalan lain hyl- 
käämisestä sekä hyvän ja pahan välisen eron sekoittamisesta. Saatana toimii 
suurella voimalla tottelemattomuuden lapsissa ja heidän kauttaan korottaak- 
seen petosta ja luopumusta totuutena ja kuuliaisuutena. Ja tänä aikana hänen 
saatanallisen vaikutuksensa voima saa hänen toimeliaat asiamiehensä jatkamaan 
sitä suurta kapinaa Jumalaa vastaan, mikä alkoi taivaassa.» — Krist. kok. ja 
opet. s. 127. 

Tämänkaltaisia lausuntoja löytäisimme todistuksista hyvin paljon, mutta 
rajoitetun tilan vuoksi emme voi niitä tähän enempää liittää. Jo näistäkin käy 
kyllin selvästi ilmi sen voiman, viisauden ja hengen lähde, millä eri kirkko- 
kunnat ja järjestöt toimivat. He yhteisesti muodostavat suuren Babylonin eli 
Saatanan synagoogan, joka tieten ja tietämättään palvelee Saatanan kapinassa 
Jumalan hallitusta vastaan. 

On totta, että näissä lagenneissa seurakunnissa on vielä vilpittömiä Jumalan 
lapsia, jotka eivät ole tyytyväisiä siihen laittomuuden elämään, joka niissä on 
vallalla, ja jotka kaipaavat syvällisempää valoa Jumalan sanasta. Näille sie- 
luille on annettava kutsu lähteä pois niiden keskeltä, jotka kahlehtivat heidän 
omiatunto jaan, ja Jumala onkin luvannut antaa erikoisen voiman tätä kuttua 
julistaville — tuon odotetun »ehtoosateen» voiman. Juuri se, että Jumala kutsuu 
omansa pois kapinoitsijoiden keskeltä, on todiste siitä, että Hänen Henkensä ei 
voi toimia siellä, missä suositaan valhetta ja syntiä. Ellei kutsua oteta vastaan 
on toivo iankaikkisesta elämästä ainaiseksi rauennut. Jumala ei voi auttaa heitä 
vapaiksi synnistä muuta tietä, kuin totuuden kautta. Sisar White kirjoittaa 
tästä: »Turhaan pyrkivät he Kristuksen kuvan kaltaisiksi niissä seurakunnissa, 
joihin kuuluvat.» — Suuri taist. s. 480. 

Saatana tietää kaiken tämän ja hän tietää myöskin sen, että aika tämän 
kutsun eli »voimakkaan huudon» julistamiseksi on juuri koittamassa. Siksi hän 
niin innolla toimii yhdistääkseen oman synägoogansa ja Jumalan seurakunnan 
ystävyyden ja rakkauden silkkisiteillä toisiinsa. Hän uskottelee, että juuri tämän 
ystävyyden avulla Jumalan lapset voivat parhaiten vaikuttaa niiden hyväksi, 
jotka eivät vielä seuraa totuutta. Tämä on kuitenkin mitä eksyttävintä petosta 
ja sen kautta saadaan totuuden terävä miekka lasketuksi syrjään. Taistelu, 
josta riippuu ihmisten elämä tai kuolema, totuuden tai valheen voitto, taukoaa 
siellä, missä kättä lyödään vastustajan kanssa. Saatana koetti kerran sopia 
Kristuksen kanssa, mutta Jeesus osoitti ettei Hänen ja Saatanan välillä voi 
olla mitään sopimusta, sillä kirjoitettu on: »Herraa, sinun Jumalaasi, pitää 



sinun kumartaman ja Häntä ainota palveleman.» (Matt. 4:10) Ihmisiin nähden 
Saatana on onnistunut paremmin, koska he mieluimmin valitsevat rauhan ja 
sovinnon, vaikkapa se sitten tulisi totuuden kustannuksellakin. Näin on käynyt 
ja näin käy edelleenkin myös Jumalan kansan riveissä. Monet ovat laskeneet 
alas Sanan miekan ja riisuneet kupeiltansa totuuden vyön, vetäytyen pois tais- 
telusta nauttimaan rauhasta ja levosta vastustajiensa kanssa. 

Jumalalle kiitos, on vielä sentään Israelissa sankareitakin, jotka eivät ole 
notkistaneet polviaan Baalille ja jotka antavat pasunan soida selvästi taiste- 
lun keskellä. Astukoot nämä uskolliset taistelijat nyt entistä kiinteämmin 
Kristuksen lipun ympärille, valmistuen viimeiseen ratkaisevaan taisteluun, 
joka tuimuudessaan on yhä kasvava, mutta jonka he ovat voittava Jumalan 
voimassa. »Nyt tarvitaan miehiä, jotka ovat lujia ja pelottomia julistaessaan 
Jumalan kaikkea neuvoa, miehiä, jotka eivät nuku niinkuin muut, vaan valvovat 
ja ovat raittiit.» — Test. 5, s. 160. 

Älköön kukaan antako pettää itseään sen hengen suhteen, mikä toimii ja 
ilmenee niissä kokouksissa, joita totuuden vastustajat järjestävät. Jumalan 
Pyhä Henki ei ole niiden puheiden, laulujen ja ihmeiden innoittaja, joita näissä 
kuullaan ja nähdään. Olkoon se kuinka kaunista, suloista ja oikean näköistä 
tahansa, sillä ei ole mitään osallisuutta Jumalan Pyhän Hengen kanssa. Vai 
luuletko Jumalan pitävän allianssi-kokouksia Saatanan kanssa? Totisesti Hän 
ei niin tee! 

Se innoittava ja tunteita kuohuttava henki, mikä näissä kokouksissa usein- 
kin on hyvin tunnusomainen, on lähtenyt suoraan Saatanan valtaistuimelta ja 
kaiken sen tarkoituksena on saada kansa uskomaan, että Jumala toimii heidän 
keskellään. Kun tämä usko saadaan juurrutettua ihmisiin, niin turhaa on sil- 
loin koettaa saada heitä noudattamaan totuutta ja itsekiel teistä elämää, koska 
kerran Herra siunaa heitä sellaisenaankin. 

Kirjassa »Suuri taistelu» luemme seuraavaa: »Niissä seurakunnissa, jotka 
hän (Saatana) voi saada lumoavan vaikutuksensa alaisiksi, koettaa hän saada 
olot näyttämään sellaisilta, kuin Jumalan erityinen siunaus olisi vuodatettu 
niiden ylle. Siellä ilmenee jotakin, jonka johdosta siellä katsotaan vallitsevan 
suuren uskonnollisen hartauden. Monet ihmiset riemuitsevat, kun Jumala vai- 
kuttaa niin ihmeellisesti heidän puolestaan, ja kuitenkin tämä on aivan toisen 
hengen työtä. Uskonnollisen valepuvun verhossa koettaa Saatana levittää vai- 
kutustansa yli kristillisen maailman. 

Useissa niistä herätyksistä, jotka viime vuosina ovat ilmaantuneet, on val- 
linnut sama vaikutus suuremmassa tai pienemmässä määrässä, mikä on ilmaan- 
tuva laajaperäisimmissä liikkeisssä tulevaisuudessa. Se on tunteiden kiihoitusta, 
totuuden sekoitusta vääryyteen, joka on omiansa viemään harhaan. Mutta 
kenenkään ei tarvitse antaa itseään pettää. Jumalan sanan valossa ei ole vaikea 
päättää, mikälaisia liikkeitä nämä ovat. Missä hyvänsä ihmiset hylkäävät 
Raamatun todistukset ja kääntyvät pois sydäntä tutkivista, itsensä kieltämistä 
ja maailmasta luopumista vaativista selvistä totuuksista, silloin voi olla var- 
maan vakuutettu siitä, että siellä ei ole Jumalan siunausta. Sen säännön mu- 
kaan, minkä Kristus itse on antanut: »Heidän hedelmistään te tunnette heidät», 
on selvää, etteivät nämä liikkeet ole Jumalan Hengen työtä. — ss. 565, 566. 

»Saatana valmistaa petoksiaan niin, ettei Jumalan kansa huomaa häntä 
hänen viimeisessä rynnistyksessään sitä vastaan. »Eikä ihme, sillä itse Saatana 
tekeytyy valkeuden enkeliksi.» (2. Kor. 11: 4) Vihollinen on liian viekas esit- 
tääkseen kiusauksiaan avoimesti, sillä silloin kristityn uinuvat voimat voisivat 
herätä niin, että hän turvautuisi ylivoimaiseen Vapahtajaansa. Mutta vihollinen 
tulee salaa toimien naamioituna jumalisuutta tunnustavien tottelemattomuuden 
lasten välityksellä.» — Vai. Sät. 12, s. 2, 3. 

»Minä näin, että Jumalalla oli vilpittömiä lapsia nimiadvendistien ja lan- 
genneiden seurakuntien joukossa, ja ennenkuin vitsaukset vuodatetaan, kutsu- 
taan sekä saarnaajia että kansaa ulos näistä seurakunnista, ja he ottavat iloiten 
totuuden vastaan. Saatana tietää tämän, ja ennen kolmannen enkelin voimak- 



kaan huudon kaikumista, hän synnyttää herätyksiä näissä uskonnollisissa ryh- 
missä, jotta totuuden hyljänneet sielut luulisivat Jumalan olevan heidän kans- 
saan. Hän toivoo voivansa eksyttää vilpittömiä heidän seassaan ja johtaa 
heitä ajattelemaan, että Jumala edelleenkin toimii näissä seurakunnissa. Mutta 
valo loistaa, ja kaikki vilpittömät jättävät langenneet seurakunnat asettuen 
Jumalan jäännöskansan puolelle.» — Heng. kok. s. 290. 

Ei ole vaikea nähdä näiden ennustusten täyttymistä meidän aikanamme. 
Valtavia herätyskokouksia on toimeenpantu kaikkialla maailmassa ja ihmeitä 
ja tunnustekoja, joita näissä tapahtuu, mainostetaan viikko- ja päivälehtien 
palstoilla suurin otsikoin. Uskovia eroittavat raja-aidat sortuvat, opilliset näke- 
mykset Raamatun totuuksista menettävät merkityksensä ja kaikki yhdessä 
kohottavat ylistyksensä olennolle, joka näin voimallisesti toimii heidän keskuu- 
dessaan. Miten valtavaa eksytystä tämä onkaan. Miten voidaan koskaan saada 
nämä petetyt sielut käsittämään, että se herätys ja siunaava voima, joka näissä 
kokouksissa ilmenee on suuren pettäjän vaikuttamaa? Miten saadaan heidät 
ymmärtämään, ettei tämä ole Kristuksen seurakunnan ja Pyhäin yhteyden 
muodostumista, vaan suuren Babylonin kehityksen viimeisiä vaiheita? Viimei- 
nen voimakas todistus väärien herätysliikkeiden vaikutuksesta maassamme, on 
Tommy Hicksin pitämät herätyskokoukset Helsingissä helmikuun lopulla. Nämä 
kokoukset vetivät kuulijoiksi n. 60.000 henkeä ja useita ihmeellisiä parannuksia 
tapahtui. Ensio Lehtonen, yksi maamme ja kansankirkkomme johtavimmista 
hengellisistä miehistä, kirjoittaa näiden kokouksien johdosta mm. seuraavaa: 
»Suomessa ei ole aikaisemmin julistettu Jumalan sanaa sisällä huoneustossa niin 
suurelle kuulijakunnalle kuin Messuhallin suurkokouksissa. Sanan nälkä oli 
suuri. Kylmässä pyryssä jonotettiin tuntikaupalla ja ovien avauduttua Messu- 
hallit täyttyivät nopeasti . Kyyneleittä ei voinut katsella A-Messuhallista 
rukouskammioon siirtyvien pelastusta etsivien pitkää jonoa. Rukouskammio oli 
eristetty ja rauhallinen. Siellä keskusteltiin ja rukoiltiin. Siellä itkettiin ja 
iloittiin. Se oli herätystä! Se oli Jumalan kansan hartaiden rukousten täytty- 
mystä. Emme voineet muuta kuin kyynelten läpi kiittää Jumalaa siitä, että 
saamme elää uuden suuren herätyksen päiviä.» 

Edelleen luemme samasta kirjoituksesta luvusta, joka on otsikoitu: »SUURI 
HERÄTYS ON TULLUT» mm. seuraavaa: »Jumala on lyhyessä ajassa herät- 
tänyt voimallisia evankelistoja, jotka ovat muutamassa vuodessa saaneet julis- 
taa vanhanaikaista evankeliumia Jumalan valtavassa voimassa suuremmille 
kansanjoukoille kaikkialla maailmassa kuin osaamme aavistaa . Sellaiset 
evankelistat kuin Hicks, Graham, Branham, Osborn, Roberts ja monet muut 
eivät kuulu mihinkään kirkkokuntaan, eivätkä toimi yhden kristillisen piirin 
hyväksi. He kuuluvat koko Jumalan elävälle seurakunnalle. He toimivat kris- 
tittyjen yhteyden merkeissä. Siksi herätys seuraa heidän toimintaansa.» (Lai- 
nattu »Kipinä»-lehdestä n. -o 3 — 4, ss. 18, 19.) 

Maailma elää suuren ja järkyttävän käännekohdan rajalla. Lopullinen ja 
ratkaiseva valinta joko Kristuksen tai Saatanan puolelle asettumisesta on käsillä. 

Pimeyden voimat toimivat innolla propagandatyössään, saadakseen mahdolli- 
simman suuren kannattajajoukon puolelleen. Erikoisen kasvatuksen saaneet 
miehet toimivat Saatanan lähettiläinä ja hänen henkensä voimassa julistamassa 
valhe-evankeliumia, mikä on kuolettavaa myrkkyä ihmissieluille. 

Saatana on pannut toimeen ihmeelliset herätyksensä kaikkialla maailmassa 
ja ne on puettu niin petolliseen muotoon, että vain ne, jotka ovat totuuteen 
juurtuneita ja Pyhän Hengen valaisemia, voivat nähdä niiden todellisen luon- 
teen. Annamme Tommy Hicksin omien sanojen kuvailla meille maailman tilaa 
nykyään: »Olen huomannut kaikkialla, että koko maailma on ensimmäistä ker- 
taa historian aikana valmis vastaanottamaan suuren herätyksen. Maailman 
kansat ovat nyt valmiit ja odottavat. Elo on kypsä. Emme saa enää odottaa, 
sillä sato on korjattava.» — »Ystävät, maailmassa on kaikkialla parhaillaan 
murtautumassa suuri herätys. Uskon, että Jumala on antava seurakunnalleen 
kaksinkertaisen annoksen Henkeään saadakseen aikaan suurimman herätyksen, 



mitä maailma on koskaan nähnyt.» (»Kipinä» n:o 3 — 4, ss. 19, 20. Kurssivointi 
meidän.) 

Jumalan kansalla tulee olle selvä näkemys asioista tänä vaarallisten ja voi- 
mallisten eksytysten päivinä. Me emme saa olla epätietoisuudessa siitä, mitkä 
henget toimivat aikamme suurissa herätysliikkeissä. Saatana itse tekeytyy 
»valon enkeliksi» voidakseen pettää Jumalan kansaa, mutta meidän ei tarvitse 
langeta hänen petoksiinsa, jos riipumme kiinni Jumalan sanan muuttumat- 
tomissa totuuksissa ja vaellamme Vapahtajamme askelissa. 

Aikamme suurten herätysliikkeiden henki ja vaikutus syrjäyttää Jumalan 
sanan tärkeät totuudet ja kuuliaisuuden Hänen käskyilleen ja jo tästä voimme 
nähdä, etteivät nämä liikkeet ole Jumalasta. Syrjäyttämällä totuuden ja vihaa- 
malla sitä ihminen työntää luotaan Kristuksen ja vihaa Häntä. Kuten Juudan 
kansa muinoin hylkäsi totuuden ja ristiinnaulitsi sen Kristuksessa, samoin mei- 
dän aikamme kristikunta tekee. Jeesuksen sanat ovat yhtä ajankohtaiset nyt, 
kuin lähes kaksituhatta vuotta sitten: »Mutta minua te ette usko sentähden, 
että minä sanon totuuden.» — »Nyt te tavoittelette minua tappaaksenne, miestä, 
joka on puhunut teille totuuden, jonka Hän on kuullut Jumalalta.» (Joh. 8: 45, 
40.) 

Ihmisen oma asennoituminen Jumalan sanaa vastaan tekee mahdottomaksi 
Jeesuksen rukouksen: »Pyhitä heidät totuudessa, sinun sanasi on totuus», täyt- 
tyminen heidän kohdallaan. Armoa ei voi olla ilman totuutta, eikä rauhaa 
ilman kuuliaisuuden kautta tulevaa vanhurskautta, eikä näitä voida saavuttaa 
mitään muuta tietä, kuin sitä, mitä Herramme Jeesus Kristus kulki ja josta 
on kirjoitettu : »Hän nöyryytti itsensä ja oli kuuliainen kuolemaan asti, hamaan 
ristin kuolemaan asti.» (Fil. 2: 9.) 

Elämänsä kautta Jeesus teki Jumalan lain »suureksi ja ihanaksi», osoittaen 
langenneelle ihmiselle, miten hänen tulee vaeltaa täyttääkseen »rakkauden lain» 
korkeimman vaatimuksen. Kuolemallaan Jeesus todisti tämän lain muuttumat- 
tomasta luonteesta, koska Hänen täytyi antaa henkensä sovittaakseen ihmisen 
rikkomuksen sitä kohtaan. Näin lain vaatimus tuli täytettyä ja Jeesus, uhraa- 
malla itsensä, pelasti meidät »lain kirouksesta» — kuolemasta. Risti on paikka, 
missä täyttyvät psalmistan sanat: »Armo ja totuus tapaavat toisensa täällä, 
vanhurskaus ja rauha antavat suuta toisillensa, uskollisuus versoo maasta ja 
vanhurskaus katsoo taivaasta.» (Psl. 85: 11, 12.) 

Rakkaat veljet ja sisaret, älkäämme antako vihollisen sokaista silmiämme 
väärän ystävyyden ja rakkauden silkkisiteellä. Meitä on varoitettu: 

»Saatanan asiamiehet työskentelevät lakkaamatta hänen johdollaan vahvis- 
taakseen hänen valtaansa ja rakentaakseen hänen valtakuntaansa taisteluun 
Jumalan valtakuntaa vastaan. Tätä tarkoitusta varten koettavat he pettää 
Kristuksen seuraajia ja saattaa heitä luopumaan kuuliaisuudesta Hänelle . . . 
Saatana koettaa aina voittaa Jumalan kansaa murtamalla ne aitaukset, jotka 
eroittavat sen maailmasta. Muinainen Israel houkuteltiin syntiin, kun se vas- 
toin Jumalan käskyä uskalsi liittyä pakanoihin. Samanlaisella tavalla johde- 
taan nykyinenkin Israel pois elämän tieltä.» — Suuri taist. ss. 614, 616. 

Valvokaamme siis vartiopaikallamme ja pitäkäämme rajamme selvinä maail- 
man ja kansamme välillä. Älköön yksikään kolmen enkelin sanomaan uskova 
Jumalan lapsi menkö uhraamaan niille tulille, joista meitä on varoitettu. Älköön 
meidän läsnäolomme heidän kokouksissaan rohkaisko heitä lujittumaan erehdyk- 
sissään. Meille on annettu selvää valoa tähän asiaan, ja jos hylkäämme Jumalan 
varoitukset saamme itse kantaa sen seuraukset. Lukekaamme jälleen, mitä 
todistukset puhuvat meille : 

»Minulle näytettiin, miten tarpeellista on niiden, jotka uskovat meillä olevan 
viimeisen armonsanoman, pysyä erillään niistä, jotka päivittäin imevät itseensä 
uusia erehdyksiä. Minä näin, ettei nuorten eikä vanhojen tulisi mennä heidän 
kokouksiinsa, sillä on väärin heitä siten rohkaista heidän opettaessaan harha- 
oppia, mikä on kuolettavaa myrkkyä sieluille ja oppeja, jotka ovat ihmisten 
käskyjä. Sellaisten kokousten vaikutus ei ole hyvä. Jos Jumala on pelastanut 



meidät sellaisesta pimeydestä ja erehdyksistä, tulisi meidän seisoa lujina siinä 
vapaudessa, jolla Hän on meidät vapauttanut, ja iloita totuudessa. Jumala ei 
mielisty meihin mennessämme kuuntelemaan vääryyttä olematta pakoitetut sii- 
hen, sillä jollei Hän lähetä meitä niihin kokouksiin, missä vääriä oppeja tahdon 
voimalla ihmisille teroitetaan, ei Hän tahdo meitä varjella. Enkelit lakkaavat 
meitä suojelemasta, ja me jäämme vihollisen hyökkäyksille alttiiksi, jäämme 
hänen pahojen enkelivoimien pimitettäviksi ja heikennettäviksi, ja ympärilläm- 
me oleva valo tulee pimeyden tartuttamaksi. 

Minä näin, ettei meillä ole varaa hukata rahtuakaan ajastamme tarujen 
kuuntelemiseen. Mielemme ei saa sillä tavoin jakautua, vaan sen tulisi askar- 
rella nykyisessä totuudessa etsien viisautta, jotta voisimme omata varmemman 
tiedon kannastamme ja kykenisimme sävyisyydellä tekemään selkoa toivostam- 
me Raamatun avulla. Niinkauan kuin vääriä oppeja ja vaarallisia erehdyksiä 
teroitetaan mieleen, ei jää vähintäkään tilaa totuudelle, joka yksinomaan voi 
muovailla Israelin huoneen ja valmistaa sen kestämään Herran päivinä.» — 
Heng. kok. ss. 143, 144. 

»Kun kristityt valitsevat jumalattomain ja epäuskoisten seuran, asettavat he 
itsensä kiusauksille alttiiksi. Saatana kätkee itsensä ja vetää salaa verhon 
heidän silmiensä ylitse. He eivät voi havaita, että sellainen seura vahingoittaa 
heitä . . Se, joka valitsee seurustella Saatanan palvelijain kanssa, 011 pian 
kadottava kaiken pelkonsa heidän herransa suhteen.» — Suuri taist. s. 616. 

»Vuosituhansien aikana Saatana on kokeillut ihmismielen ominaisuuksia, 
joten hän on oppinut tuntemaan sitä hyvin. Näiden viimeisten päivien viek- 
kaalla toiminnallaan hän liittää ihmismielen omaansa täyttäen sen omilla aja- 
tuksillaan. Tämän työn hän suorittaa niin petollisesti, etteivät hänen johda- 
tukseensa antautuneet tiedä, että vihollinen johtaa heitä tahtonsa mukaan. 
Suuri pettäjä toivoo voivansa hämmentää ihmismieliä siinä määrin, että ainoas- 
taan hänen äänensä pääsee kuulumaan.» — Vai. Sät. 12, s. 28. 

Rakas ystäväni, ehkä sinä sanot opetuslasten tavalla: »Tämä on kova puhe, 
kuka voi sitä kuulla?», mutta voin vakuuttaa, että »jos joku tahtoo tehdä 
Hänen tahtonsa, tulee hän tuntemaan, onko tämä oppi Jumalasta, vai puhunko 
minä omiani.» (Joh. 7: 17.) 

Jos tahdot ymmärtää oikein sanoman, jonka näiltä lehdiltä olet lukenut, niin 
tulet varmasti näkemään, että se on Jumalasta ja että se on täynnä armoa, 
totuutta ja rakkautta. Sen tarkoituksena ei ole estää sinun jalostavaa vaiku- 
tustasi lähimmäisiisi eikä kylmentää rakkauttasi ihmissieluihin ympärilläsi, 
päinvastoin, sen tarkoituksena on lisätä vaikutustasi ja puhdistaa rakkauttasi, 
että entistä paremmin voisit, toimia sielujen pelastamiseksi totuudelle. 

Ei voi sokea sokeaa taluttaa, eikä voimaton heikkoa auttaa, siksi Jumala 
tahtoo pukea kansansa voimaan, jolla se voi päättää viimeisen armotyön maail- 
massa. Jos sinä tahdot pelastaa rakkaat omaisesi ja ystäväsi hukkumasta, 
niin voit tehdä sen vain sillä tavoin, että oma elämäsi jokaisessa kohdassa ilmai- 
see heille, että »totuus on tehnyt sinut vapaaksi» ja luonteestasi heijastuva 
Kristuksen kuva todistaa, että uskosi on todella voinut uudistaa sydämesi. 
Muista, ettet voi koskaan saada ketään täydellisesti omaksumaan totuutta, ellet 
ensin itse elä sen mukaan. Voit johdattaa sieluja vain niin pitkälle kuin olet 
itse päässyt, riennä siksi pysähtymättä eteenpäin, etteivät ne, jotka sinua seu- 
raavat, jäisi taipaleelle. Veljet, »meistä on tullut kaiken maailman katseltava, 
sekä enkelien että ihmisten». »Millaisia tuleekaan teidän olla pyhässä vaelluk- 
sessa ja jumalisuudessa, teidän, jotka odotatte ja joudutatte Jumalan päivän 
tulemista.» (1. Kor. 4: 9; 2. Piet. 3: 11, 12.) 

MITEN TULEE SUHTAUTUA TOISIN AJATTELEVIIN? 

Tämä kysymys on tärkeä ja arkaluontoinen. Tavasta, millä kohtelemme 
lähimmäisiämme, riippuu suuressa määrin heidän pelastumisensa ja siksi tarvit- 
semme taivaallista viisautta, osataksemme kohdella heitä hellästi ja oikealla 



tavalla. Kristus, säälivä Vapahtaja, on esikuvamme myöskin tässä, ja Hänen 
Henkensä todistuksien kautta meille on annettu seuraavat ylevät suuntaviivat. 

»Meidän täytyy päästä korkeammalle tasolle, muuten emme ansaitse kristi- 
tyn nimeä. Meidän tulisi omata sitä henkeä, jossa Kristus työskenteli pelastaak- 
seen eksyneitä. He ovat Hänelle yhtä kalliita kuin me. Heistä voi yhtä hyvin 
tulla Hänen armonsa voitonmerkkejä ja valtakuntansa perillisiä. Mutta he ovat 
alttiina vihollisen kavalille juonille, heitä uhkaavat vaarat ja turmelus, ja ilman 
Kristuksen pelastavaa armoa, varma perikato. Jos näkisimme tämän asian 
oikeassa valossa, miten intomme kasvaisikaan ja hartaat, uhrautuvat ponnis- 
tukset lisääntyisivät, jotta pääsisimme lähelle niitä, jotka tarvitsevat apuamme, 
rukouksiamme, myötätuntoamme ja rakkauttamme! 

Niiden, jotka ovat tässä työssä välinpitämättömiä, tulisi ajatella velvolli- 
suuttaan tämän suuren käskyn valossa: »Rakasta lähimmäistäsi kuin itseäsi.» 
Tämä on jokaisen velvollisuus. Jokaista kehoitetaan työskentelemään lieventääk- 
seen lähimmäistensä hätää ja enentääkseen heidän siunauksiaan. Jos olemme 
voimakkaita vastustamaan kiusauksia, meillä on sitä suurempi velvollisuus aut- 
taa niitä, jotka ovat heikkoja ja horjuvia. Jos meillä on tietoa, meidän tulisi 
opettaa tietämättömiä. Jos Jumala on siunannut meitä tämän maailman tava- 
ralla, meidän velvollisuutemme on auttaa köyhiä. Meidän on työskenneltävä 
toisten hyväksi. Tehkäämme kaikki vaikutuspiirissämme olevat osallisiksi siitä 
hyvästä, mitä meillä on. Ei kenenkään tulisi tyytyä nauttimaan elämän leipää 
jakamatta sitä ympärillään oleville . . Jos Kristuksen armo on saanut voit- 
taa ja pehmittää sydämemme ja Jumalan hyvyys ja rakkaus saanut sen heh- 
kumaan, sieltä luonnostaan virtaa rakkautta, myötätuntoa ja hellyyttä toisia 
kohtaan. Elämässä ilmenevä totuus osoittaa voimaansa, salaisen hapatuksen 
tavoin, kaikessa, minkä kanssa se joutuu kosketukseen.» — Tot. seurak. I, s. 240. 

»Jotta seurakunta voisi menestyä, tulee sen jäsenten koettaa ahkerasti hoi- 
taa rakkauden kallista tainta. Sitä tulee kaikilla tavoin edistää, jotta se kukos- 
taisi sydämessä. Jokainen todellinen kristitty kehittää elämässään tämän ju- 
malallisen rakkauden ominaisuuksia, hän ilmaisee suvaitsevaisuuden ja laupeu- 
den henkeä, on vapaa vihasta ja kateudesta. Tämä sanoissa ja teoissa kehitetty 
luonne ei ole toisille vastenmielinen eikä ole välinpitämätön tai kylmä toisten 
harrastuksille. Henkilö, joka viljelee rakkauden kallisarvoista tainta, on hen- 
gessään itsensäkieltävä eikä luovu itsensäkieltämisestä kiusauksessakaan. Hän 
ei syytä toisia vääristä aikeista tai vaikutteista, vaan tuntee syvää surua syn- 
nistä, jos se esiintyy jossakin Kristuksen opetuslapsista.» — Test. 5, s. 123. 

»Niiden, jotka tietävät, että meillä on totuus, ei tule käyttämällä töykeitä ja 
ankaria ilmaisutapoja antaa Saatanalle yhtään tilaisuutta tulkita väärin heidän 
mielenlaatuaan. Kansana meidän tulee toimia kuten maailman Lunastaja 
Kristuksen menettelytapa sielun vihollisen kanssa tulee olla meille esikuvana 
kaikessa seurustelussa toisten kanssa, jottemme koskaan lausuisi herjaavaa tuo- 
miota kenestäkään, vielä vähemmän meidän tulee olla tylyjä ja ankaria niitä 
kohtaan, jotka voivat olla yhtä halukkaita kuin mekin tietämään oikean tien.» 
— Vai. Sät. 12, ss. 14, 15. 

»Meidän on kitkettävä puheistamme pois kaikki, mikä haiskahtaakin kos- 
tolta ja uhmailulta ja yllyttämiseltä kirkkoja ja yksilöitä vastaan, koska se ei 
ole Kristuksen menettelytapa.» — Test. 9, s. 244. 

»Missään tapauksessa älkäämme hyökkäilkö toisia kirkkoja vastaan.» — 
Sama s. 236. 

»Totuutta levitettäessä täytyy ankarampiakin vastustajia kohdella kunnioi- 
tuksella ja arvonannolla.» — Gospel Workers, s. 373. 

Todistuksen kautta on meille lisäksi sanottu, ettemme voita sieluja Kris- 
tukselle koskaan sillä tavalla, että tuomitsemme heidän virheitään, uskoaan ja 
epä jumaliaan, vaan, että meidän on asetettava heidän eteensä jotakin parem- 
paa, mitä tavoitellakseen he hylkäävät epäjumalansa ja ihmisoppinsa. Oi, 
pukeutukoon Jumalan kansa Kristuksen vanhurkauden valkeaan pukuun ja 
osoittakoon elämänsä kautta maailmalle sen suuren ja ihanan totuuden, että: 



»Herran laki on täydellinen, se virvoittaa sielun . Ne ovat kalliimmat kul- 
taa, puhtaan kullan paljoutta, makeammat hunajaa ja mehiläisen mettä.» (Psl. 
19: 8, 11. 

Veljet ja sisaret, muistakaamme aina, että vain silloin on sanoillamme ja 
teoillamme pelastavaa vaikutusta, kun ne ovat Kristuksen rakkauden sulos- 
tuttamia. »Sanoissa ja teoissa ilmenevä Kristuksen rakkaus avaa tien ihmis- 
sieluihin, kun taas käskyjen ja todistusten toistaminen ei saa mitään aikaan. 
Me tarvitsemme enemmän sitä lempeyttä, jota Kristuksella oli.» — Kodin S. 
lääk., s. 143. 

»Todellinen taivaasta lähtenyt rakkaus ei ole itsekäs eikä muutteleva. Se ei 
riipu ihmisten ylityksestä. Sydän, joka on saanut tuntea Jumalan armoa, tulvii 
rakkaudesta Jumalaan ja kaikkiin niihin, joiden edestä Kristus on kuollut. 
Sellainen ihminen ei rakasta koskaan vastarakkauden toivossa, hän ei rakasta 
yksistään niitä, jotka panevat arvoa hänen ansioilleen, vaan hän rakastaa 
kaikkia, koska kaikki ovat Kristuksen kalliisti ostettua omaisuutta.» — Krist. 
vert. s. 101. 

Saakoon tämä taivaallinen rakkaus täyttää myöskin sinun sydämesi, kallis 
lukijani, ja tulkoon Kristuksen kallis asia entistä rakkaammaksi sydämellesi 
tämän tutkistelun kautta. 

Ottakoon saarnaajat ja johtajat oikean paikkansa muurin aukoissa ja kor- 
jatkaa se, minkä tässä kohdin olette antaneet sortua. Jumala on antava voimaa 
jokaiselle vilpittömälle taistelijalle voittaa vihollisensa. Olkaa vain rohkeat ja 
lujat. »Meidän Jumalamme sotii meidän puolestamme.» (Neh. 4:20.) 

»Tänä aikana seurakunnan on puettava ylleen kaunis pukunsa 'Kristus 
meidän vanhurskautemme/ Jumalan käskyjen ja Jeesuksen uskon korottamiseen 
sisältyy selviä, eittämättömiä totuuksia, jotka on saatettava entiselleen ja joita 
on esimerkein valaistava maailmalle. Pyhyyden kauneuden on ilmestyttävä alku- 
peräisessä loistossaan vastakohdaksi Jumalan laista luopuneiden uskottomien 
turmelukselle ja synkkyydelle. Näin me tunnustamme Jumalan ja myönnämme 
oikeiksi Hänen lakinsa, mikä on Hänen hallituksensa perustus sekä taivaassa 
että Hänen maallisilla valta-alueillaan. Hänen arvovaltaansa olisi suojeltava 
selvänä ja erillisenä maailman edessä, eikä ole tunnustettava mitään Jehovan 
lakien kanssa ristiriidassa olevia lakeja. Jos Jumalan järjestystä uhmaten 
maailman annetaan vaikuttaa päätöksiimme ja toimiimme, niin Jumalan tar- 
koitus tehdään tyhjäksi. Jos seurakunta horjuu tässä, turvautuen miten kau- 
niinnäköiseen verukkeeseen tahansa, on taivaan kirjoihin sitä vastaan kirjoitettu 
petos kaikkein pyhimpiä totuuksia ja Kristuksen valtakuntaa vastaan. Seura- 
kunnan on lujasti pidettävä kiinni periaatteistaan koko taivaan kaikkeuden ja 
maailman valtakuntien edessä. Järkähtämätön uskollisuus Jumalan lain, kun- 
nian ja pyhyyden puolustamisessa herättää jopa maailmankin huomion ja 
ihailun, ja monet näkemiensä hyvien tekojen johdosta alkavat ylistää taivaal- 
lista Isäämme. Uskolliset ja totiset kantavat taivaan, eivätkä maallisten val- 
tiaitten suosituskirjeitä. Kaikki ihmiset tulevat tietämään, ketkä ovat Kris- 
tuksen opetuslapsia, valittuja ja uskollisia tullen tuntemaan heidät sitten, kun 
heidät on kruunattu ja kirkastettu, niiksi, jotka kunnioittavat Jumalaa ja joita 
Hän on kunnioittanut saattamalla heidät ikuisen autuuden omistajiksi.» — 
Krist. kok. ja opet. ss. 127, 128. 

»Veljeni, Jumala puhuu meille. Emmekö tahdo totella Hänen ääntään? 
Emmekö halua sytyttää lamppumme ja toimia niinkuin ne, jotka odottavat 
heidän Herransa tuloa? Aika on sellainen, että se kutsuu levittämään valoa, 
toimintaan.» — Life Sketches, s. 425. 

»Autuas se palvelija, jonka hänen Herransa tullessaan havaitsee näin teke- 
vän.» Amen ! 



Rakkaat veljet ja sisaret Adventtitoivossa 



Aika, jossa nyt elämme, on täynnä vakavia vaaroja Jumalan lapsille. Valhe- 
henget ja pettävät ihmeet eksyttävät miljoonia ihmisiä yhä kauemmaksi Juma- 
lan totuudesta, ja nämä petokset tulevat päivä päivältä yhä voimakkaimmiksi, 
emmekä edes Jumalan kansana ole turvassa niiltä, ellemme hartaasti rukoillen 
tutki Jumalan sanaa ja etsi viisautta ja voimaa ylhäältä. 

Näiden vaarojen paljastamiseksi on aiottu tämä pieni lehtinen nimeltä: 
»Viimeinen suuri taistelu alkanut». Sen tarkoituksena on auttaa meitä tunte- 
maan aikamme Pyhän Raamatun ja todistusten valossa, tunnuksena: »Kirjoitettu 
on». 

Jos Herra suo, niin tulen julkaisemaan useampia tutkisteluja juuri niistä 
aiheista, joita Saatana eniten tahtoo pitää salassa ihmiskunnalta, voidakseen 
eksyttää heitä. En kuitenkaan voi suorittaa tätä suurta työtä ilman apuanne ja 
esirukouksianne, siksi vetoan jokaiseen vilpittömään veljeen ja sisareen, joka 
tuntee ajan vakavuuden, että rukoilette työni puolesta voidakseni tehdä sitä siu- 
naukseksi Jumalan jäännökselle. 

Seuraavassa numerossa tutkimme mielenkiintoista ja vakavaa aihetta: »Ai- 
kamme väärät merkit ja ihmeet», edellyttäen, että voimme julkaista ja kustan- 
taa lehden uudelleen. Tämän vaikeuden voittamiseksi pyydän jokaista, joka tah- 
too saada itselleen kaksi seuraavaa numeroa, lähettämään nimensä ja osoitteen- 
sa + 100: — painatuskuluihin allekirjoittaneen osoitteella. Jos lehteä ei josta- 
kin syystä voida toimittaa uudelleen, palautetaan raha lähettäjälle takaisin. 

Saakoon taivaallinen rakkaus täyttää sydämenne, että olisitte kaikessa val- 
miit uhraamaan aikanne ja voimanne Jumalan suuren ja kalliin työn hyväksi. 
Olkoon rakkautenne kaikkiin sieluihin vilpitön ja harras, sillä Herramme ja 
Vapahtajamme on kuollut kaikkien puolesta. Olkaa toivossa iloiset ja ahdistuk- 
sessa kärsivälliset, sillä sen palkka on suuri ja ihana. 

Jeesus teitä siunatkoon! 

J.K. Jos jollakin jäsenellä on aineistoa, koskien »sunnuntain koroittamista 
aikanamme», niin olisi suuriarvoista jos saisin tutustua niihin. Kysymykseen 
tulee kakki lehtileikkeleet, kirjaset ja luotettavat, tarvittaessa todistettavat, lai- 
naukset puheista ja esitelmistä, joissa sunnuntain merkitystä lepopäivänä tavalla 
tai toisella korostetaan. Lehtileikkeelissä ja erillisissä lainauksissa tulisi ilmetä, 
missä ja minkä päivän lehdestä leikkele on otettu, tai kenenkä ja koska pitä- 
mässä puheessa lainaus on lausuttu. 

Jos siis kenellä on ko. aineistoa, niin pyytäisin lähettämään ne tutkitta- 
vakseni. Tarvittaessa palautan kaikki lähettäjälle takaisin yhdessä tästä 
aiheesta valmistaman tutkistelun kanssa. 

Auttakaa totuutta eteenpäin kaikella millä voitte. Paras tapa siinä on saat- 
taa valoon ne laittomuuden pimeät työt, joita Saatana salassa toimittelee tot- 
telemattomuuden lasten kautta. 

»Valvokaa ja olkaa raittiit.» 

Rakkaudella, veljellisin terveisin 
Leo Leander, Villala Raippo. 



SYNTI ON VOITETTAVA 



»Jumala on rakkaus . . . Mutta Jumalan rakkaus ei suvaitse syntiä. Hän 
ei sietänyt Saatanan, ei Aadamin eikä Kainin syntiä, eikä Hän siedä yhdenkään 
ihmislapsen syntiä. Hän ei ummista silmiään meidän synneiltämme eikä suvaitse 
luonteemme virheitä. Hän odottaa, että voittaisimme ne Hänen nimessään.» — 
Krist. vert. s. 315. 



»Jumalan vaatimuksia ei tyydytä mikään vähempi kuin täydellinen kuuliai- 
suus. Eikä Hän ole esittänyt niitä epämääräisesti. Hän ei ole käskenyt mitään 
sellaista, mikä olisi välttämätöntä ihmisen saattamiseksi sopusointuun Hänen 
kanssaan. Meidän on viitattava syntisille Jumalan asettamaan ihanneluonteeseen 
ja johdettava heidät Kristuksen luo, jonka armon avulla ainoastaan he voivat 
tämän ihanteen saavuttaa. 

Vapahtaja otti päälleen ihmiskunnan heikkoudet ja eli synnitöntä elämää, 
jottei ihmisten tarvitsisi pelätä, etteivät he ihmisluonnon heikkouden tähden 
selviytyisi voittajina. Kristus tuli saattamaan meidät Jumalallisesta luon- 
teesta osalliseksi, ja Hänen elämänsä osoittaa, että ihminen, liittyneenä yhteen 
Jumalan kanssa, ei tee syntiä. 

Vapahtaja voitti osoittaakseen ihmiselle, miten tämäkin voi voittaa. Kristus 
vastasi kaikkiin Saatanan kiusauksiin Jumalan sanalla . Jumala on antanut 
meille ylen suuria ja kallisarvoisia lupauksia, jotta me niiden vaikutuksesta 
tulisimme 'Jumalisesta luonnosta osalliseksi ja pelastuisimme siitä turmelluk- 
sesta, joka maailmassa himojen tähden vallitsee.» — Kodin Suuri lääkäri, ss. 
160, 161. 



»Jumalan Pojasta ei löytynyt mitään, joka olisi voinut tehdä Saatanan kyke- 
neväksi voittamaan Hänet. Hän oli pitänyt Isänsä käskyt, mikään synti, jota 
Saatana olisi voinut käyttää edukseen, ei ollut saastuttanut Hänen luonnettaan. 
Tällainen on se tila, missä niiden täytyy olla, jotka tulevat hädän aikana vah- 
voina pysymään. 

Jo tässä elämässä täytyy meidän uskon kautta Kristuksen sovintovereen 
eroittaa itsemme synnistä. Meidän kallis Vapahtajamme kutsuu meitä liittymään 
itseensä, yhdistämään heikkoutemme Hänen voimaansa, taitamattomuutemme 
Hänen viisauteensa ja kelvottomuutemme Hänen kelvollisuuteensa.» — Suuri 
taistelu, ss. 751, 752. 



»Me voimme voittaa. Niin, täydellisesti, kokonaan. Jeesus kuoli valmistaak- 
seen meille pelastuksen tien, jotta me voisimme voittaa kaiken pahan luon- 
teen, jokaisen synnin, jokaisen kiusauksen, ja vihdoin saada istua aterialle 
Hänön kanssaan.» — Testimonies. I, s. 144. 



»Joka voittaa, sen minä annan istua kanssani valtaistuimellani, niinkuin 
minäkin olen voittanut ja istunut Isäni kanssa Hänen valtaistuimellaan. 

Jolla on korva, se kuulkoon, mitä Henki seurakunnille sanoo.» — Ilm. 3: 
21, 22. 



»SILLÄ MINÄ ANNOIN TEILLE ESIKUVAN 



»Jumalallisen rakkauden suloisuus tulvehtii jo Hänen pelkästä olemuksestaan 
kuin sulotuoksu kukasta. Hänen sanansa lankeavat 'niinkuin sade, joka nur- 
mikolle vuotaa, niinkuin sadekuuro, joka kostuttaa maan',» — Ajatuk. siun. 
vuor. s. 17. 

»Hänen esiintymisensä ei ollut vähääkään kiihkoilevaa, ei liioin kylmän 
ankaraa. Maailman Lunastajan luonto oli enkelien luontoa korkeampi, ja kui- 
tenkin Hänen jumalalliseen majesteettiuteensa yhtyi lempeys ja nöyryys, mikä 
veti kaikkia Hänen puoleensa.» — Sama, s. 27. 

»Hän kohteli kaikkia ihmisiä samalla säälivällä hellyydellä, olivatpa he 
sitten miten pahojen tapojen, piintyneiden ennakkoluulojen tai intohimojen 
vallassa tahansa.» — K. s. 1. s. 144. 

* 

»Jeesus ei salannut sanaakaan totuudesta, mutta Hän puhui siitä aina rak- 
kaudella. Seurustellessaan kansan kanssa Hän osoitti mitä suurinta tahdik- 
kuutta ja hellintä huomaavaisuutta. Hän ei milloinkaan ollut epäkohtelias, ei 
koskaan tarpeettomasti lausunut ankaria sanoja eikä koskaan turhanpäiten lou- 
kannut tunteellista sielua. Hän ei soimannut inhimillistä heikkoutta. Hän sanoi 
totuuden, mutta aina rakkaudella. Hän tuomitsi tekopyhyyden, epäuskon ja 
jumalattomuuden, mutta Hänen äänensä vapisi liikutuksesta Hänen julistaes- 
saan rangaistustuomion. Hän itki Jerusalemin tähden, sillä Hän rakasti sitä, 
vaikkakaan se ei tahtonut ottaa vastaan Häntä, joka on 'tie, totuus ja elämä'. 
Sen asukkaat olivat hylänneet Hänet, Vapahtajan, mutta silti Hän katseli heitä 
säälivällä hellyydellä. Hänen elämänsä oli kieltäytyvää ja toisista huolehtivaa 
elämää. Jokainen sielu oli Hänelle kallis. Samalla kun Hän aina säilytti juma- 
lallisen arvokkuutensa, Hän alentui osoittamaan mitä hellintä rakkautta jo- 
kaista Jumalan perheenjäsentä kohtaan. Jokaisessa ihmisessä Hän näki langen- 
neen sielun, jota Hän oli tullut pelastamaan. 

Sellainen oli Kristuksen luonne Hänen elämässään ilmaantuneena. Se on 
Jumalan luonne. Kristuksessa ilmaantunut jumalallinen armo virtaa Isän sydä- 
mestä ihmislapsiin. Jeesus hellä, säälivä Vapahtaja, oli Jumala, 'ilmestynyt 
lihassa'.» — Tie Kristuksen luo, s. 12. 

* 

»Kristuksen viha kohdistui tekopyhyyttä ja niitä karkeita syntejä vastaan, 
joilla ihmiset tuhosivat oman sielunsa, pettivät kansaa ja häpäisivät Jumalaa. 
Pappien ja hallitusmiesten ulkokultaisessa, petollisessa järkeilyssä Hän näki 
saatanallisten voimien työtä. Hän oli ankarasti ja syvällisesti tuominnut synnin, 
mutta Hän ei lausunut koston sanoja. Hän tunsi pyhää vihaa pimeyden ruh-* 
tinasta kohtaan, mutta Hän ei silti esiintynyt kiihottuneena. Samoin kristit- 
tykin, joka elää sopusoinnussa Jumalan kanssa ja joka omaa suloista rakkautta 
ja lempeyttä, tuntee vanhurskasta vihaa syntiä kohtaan, mutta hän ei kiihko- 
mielisenä rupea herjaamaan niitä, jotka häntä herjaavat. Vieläpä kohdates- 
saan sellaisiakin, jotka pimeyden voimien välikappaleina pitävät yllä vääryyttä, 
hän Kristuksen avulla säilyttää tyyneytensä ja itsehillintänsä.» — Aikak. toivo, 
s. 595. 

»Kristuksen nöyryys ja sävyisyyg ovat kristityn voima. Se on todella kallis- 
arvoisempi kuin kaikki, mitä nero voi luoda tai rikkaus ostaa. Kaikesta, mitä 
etsitään, harrastetaan ja suositaan, ei ole mitään niin kallista Jumalan silmissä, 
kuin puhdas sydän, kiitollinen ja rauhallinen mieli.» — Testimonies. 4, s. 559. 

* 

» . . . ETTÄ MYÖS TE NIIN TEKISITTE, KUIN MINÄ OLEN TEILLE 
TEHNYT.» — Joh. 13: 15. 



»Totuus on Jumalasta; petos kaikissa lukemattomissa muodoissaan on 
Saatanasta; ja jokainen, joka millään tavalla poikkeaa totuuden suorasta suun- 
nasta, antautuu pahan valtaan. Ei ole kuitenkaan helppo asia puhua tarkkaa 
totuutta. Emme voi puhua totuutta, jollemme tunne sitä; ja kuinka usein ennak- 
koluulot, puolueellisuus, puutteellinen tieto ja erheelliset arvostelut estävätkään 
meitä oikein ymmärtämästä asioita, joiden kanssa olemme tekemisissä!» — 
Mount of Blessing, ss. 104, 105. 

»Totuuden puhumista älköön pideltäkö löyhällä kädellä tai epävarmalla 
otteella. Tulkoon siitä elämän osa. Totuudella leikkiminen ja teeskentely omien 
itsekkäiden suunnitelmien toteuttamiseksi merkitsee uskorikkoa. 'Seisokaa siis 
kupeet totuudella vyötettyinä.' Se, joka puhuu valhetta, myy sielunsa huo- 
keaan hintaan. Hänen valheellisuutensa voi näyttää satunnaisesti hyödyttävän, 
hän voi täten näyttää saavan liikeasioissa menestystä, jota hän ei olisi saanut 
rehellisin keinoin, mutta lopuksi hän tulee siihen tilaan, ettei hän voi luottaa 
keneenkään. Hän ei voi luottaa toisiin, koska hän itse on valehtelija.» — Acts 
of the Apostles, s. 76. 

»Hänen armolahjansa Kristuksessa ovat vapaat kaikille. Ei ole mitään valin- 
taa, paitsi ihmisen oma valinta, mikä johtaisi kenenkään tuhoon. Jumala on 
esittänyt sanassaan ehdot, jolla ehdolla kukin sielu valitaan ikuiseen elämään 
— kuuliaisuus Hänen käskyilleen uskossa Kristukseen. Jumala on valinnut 
luonteen, joka on sopusoinnussa Hänen lakinsa kanssa, ja kellä hyvänsä, joka 
saavuttaa Hänen vaatimustensa mitan, on pääsy kirkkauden valtakuntaan.» — 
Patriarchs and Prophets, s. 207. 



»Vaeltajatoveri, me olemme vielä maallisten toimien, varjojen ja 
levottomuuden keskellä, mutta Vapahtaja on pian ilmestyvä ja tuova 
mukanaan vapautuksen ja levon. Katselkaamme uskon kautta siu- 
nattua tulevaisuutta Jumalan käden kuvaamana. Hän, joka kuoli 
maailman syntien tähdqn, avaa paratiisin portit kaikille, jotka 
uskovat Häneen. Pian taistelu on taisteltu, voitto saavutettu. Pian 
saamme nähdä Hänet, johon toivomme iankaikkisesta elämästä kes- 
kittyy. Ja Hänen läheisyydessään tämän elämän koettelemukset ja 
kärsimykset näyttävät aivan mitättömiltä. Entisiä ei enää muisteta 
eivätkä ne joudu mieleen. 'Älkää siis heittäkö pois uskallustanne, 
jonka palkka on suuri. Sillä te tarvitsette kärsivällisyyttä tehdäk- 
senne Jumalan tahdon ja saadaksenne sen, mikä on luvattu. Sillä 
vielä vähän aikaa, niin tulee Hän, joka on luvattu, eikä viivyttele.' 
'Israel vapahdetaan Herran kautta iankaikkisella pelastuksella, te 
ette tule häpeään ettekä hävityksen alaisiksi aina iankaikkisiin ai- 
koihin saakka'» — Prophets and Kings, s. 731. 

